open-index/open-wikipedia-markdown huggingface dataset:
లాల్‌మోహన్ ఘోష్

**లాల్‌మోహన్ ఘోష్,** (1849 -1909 అక్టోబరు 18 ) పదహారవ రాష్టపతి, భారత జాతీయ కాంగ్రెస్ అధ్యక్షుడు, బెంగాలీ న్యాయవాది, భారత జాతీయ కాంగ్రెస్ సహ వ్యవస్థాపకుడు. ఘోష్ 1849లో వెస్ట్ బెంగాల్ లోని కృష్ణనగర్ పట్టణంలో పెద్దమనిషి రామలోచన్ ఘోష్ రెండవ కుమారుడుగా జన్మించాడు.ఘోష్ ప్రవేశ పరీక్షలో మొదటి డివిజన్‌లో ఉత్తీర్ణుడైన తరువాత, 1869లో న్యాయవాదిగా అర్హత సాధించడానికి ఇంగ్లాండ్ వెళ్లాడు. అతను 1870 నవంబరు 19న న్యాయవిద్య అభ్యసించటానికి మిడిల్ టెంపుల్‌లో చేరాడు.1873 జూన్ 7న న్యాయవాద వృత్తికి అర్హత పొందాడు. అదే సంవత్సరంలో కలకత్తా బార్‌లో చేరాడు. అతని అన్నయ్య మన్మోహన్ ఘోస్ కూడా న్యాయవాది, భారతదేశంలో ప్రసిద్ధ రాజకీయ నాయకుడు. బెంగాలీలకు సహజంగా ఘోష్ ఇంటిపేరుగా ఉంటుంది.

## రాజకీయ జీవితం
ఘోష్ భారత జాతీయ కాంగ్రెస్ మద్రాస్ సెషన్ (1903) అధ్యక్షుడిగా ఎన్నికయ్యాడు. అతని సామాజిక, రాజకీయ ఆదర్శాలు ఎక్కువగా విక్టోరియన్ ఇంగ్లాండ్ ఉదారవాద మానవతావాదం నుండి సంక్రమించాయి.అతను భారతదేశ ప్రజలకు పాశ్చాత్య విద్య ప్రాముఖ్యతను గట్టిగా విశ్వసించాడు. ప్రజలను ఒక దేశంగా ఏకం చేసే శక్తిగా అతను కాంగ్రెస్‌ మద్రాస్ సెషన్‌లో, తన రాష్ట్రపతి ప్రసంగంలో భారతదేశంలో తప్పనిసరిగా ప్రాథమిక విద్యను అభ్యర్థించాడు. ఘోష్ ఇంగ్లాండ్, భారతదేశం మధ్య సంబంధాన్ని తెంచుకోవాలని ఎన్నడూ ఆలోచించలేదు, కానీ రాజ్యాంగ పద్ధతుల ద్వారా, భారతీయులకు బ్రిటీష్ రకం చట్టాలు, న్యాయం, హక్కులు, స్వేచ్ఛగా అభిప్రాయం వ్యక్తం చేయడం, వాణిజ్య అవకాశాల ద్వారా హక్కులు పొందడం అవసరమని, సేవ, ప్రజాస్వామ్య శాసన సంస్థలకు స్వతంత్రత ఉండాలని అతను గట్టిగా విశ్వసించాడు.

1885లో, ఘోష్ లండన్‌లో కొత్తగా సృష్టించిన డిప్ట్‌ఫోర్డ్ పార్లమెంటరీ నియోజకవర్గం, లిబరల్ పార్టీ అభ్యర్థిగా పోటీలో నిలబడ్డాడు.అయితే అతను తన ప్రయత్నంలో విఫలమైనప్పటికీ, బ్రిటిష్ పార్లమెంటు ఎన్నికలలో నిలబడ్డ మొదటి భారతీయుడుగా గుర్తించబడ్డాడు. 

## మరణం
లాల్మోహన్ ఘోష్ 1909 అక్టోబరు 18న కోల్‌కతాలో మరణించాడు. 

## మూలాలు

వర్గం:1909 మరణాలు
వర్గం:1849 జననాలు
వర్గం:న్యాయవాదులు
వర్గం:రాజకీయ నాయకులు


## వెలుపలి లంకెలు
మూవీ ఆర్టిస్ట్స్ అసోసియేష‌న్

**మూవీ ఆర్టిస్ట్స్ అసోసియేష‌న్ (మా)** తెలుగు సినిమా న‌టీన‌టుల సంక్షేమం కోసం అక్టోబర్ 4న 1993లో ఏర్పాటైన సంస్థ. మా అసోసియేష‌న్ ఏర్ప‌డిన కొత్త‌లో 150 మంది స‌భ్యులతో ఏర్పాటైంది. మా అసోసియేష‌న్‌ 2021 ఎన్నికల నాటికీ 900 మందికి పైగా శాశ్వ‌త స‌భ్యులు ఉండ‌గా, 29 మంది అసోసియేట్ స‌భ్యులు, 18 మంది సీనియ‌ర్ సిటిజ‌న్లు ఉన్నారు. వీరిలో 850 మంది యాక్టివ్ స‌భ్యులుగా ఉన్నారు.
## మా ఉద్దేశము
మూవీ ఆర్టిస్ట్‌ అసోసియేషన్‌ (ఆంగలం: Movie Artists Association) ఏర్పాటైన ప్రధాన కారణం నటీనటులకు సంబంధించిన పారితోషికాలు, దర్శక నిర్మాతలతో వివాదాలు, సభ్యుల సంక్షేమాన్ని చూసుకోవడం. నిర్మాతలెవరైనా నటీనటులకు పారితోషకం ఇవ్వకపోయినా, దర్శక నిర్మాతలకు నటీనటులకు గొడవలు జరిగినా మా జోక్యం చేసుకుని వాటిని పరిష్కరిస్తుంది. నిరుపేద కళాకారులు, వృద్ధ కళాకారుల ఆరోగ్యం కోసం సహాయం చేయడం, అవకాశాలు లేని వారికి సినిమా అవకాశాలు ఇప్పించడం కోసం ఏర్పాటైంది.

## మూవీ ఆర్టిస్ట్‌ అసోసియేషన్‌ (మా) అధ్యక్షులు
*చిరంజీవి - 1993  నుండి 1995
*ఘట్టమనేని కృష్ణ - 1995 నుండి 1997
*ఘట్టమనేని కృష్ణ - 1997 నుండి 1999  
*మురళీ మోహన్‌ - 1999 నుండి 2000 
*నాగార్జున - 2000 నుండి 2002
*మురళీ మోహన్‌ - 2002 నుండి 2004 
*మోహన్‌ బాబు - 2004 నుండి 2006 
*నాగబాబు - 2006 నుండి 2008 
*మురళీ మోహన్‌- 2008 నుండి 2015 
*రాజేంద్ర ప్రసాద్ - 2015 నుండి 2017 
*శివాజీ రాజా - 2017 నుండి 2019 
*నరేశ్‌ - 2019   నుండి 2021 
*మంచు విష్ణు - 10 అక్టోబర్ 2021 నుండి ప్రస్తుతం 
## ఇవి కూడా చదవండి
*మా ఎన్నికలు 2021
## మూలాలు

వర్గం:1993 స్థాపితాలు
ఆర్.ఎన్. రవి

**రవీంద్ర నారాయణ రవి**  భారతదేశానికి చెందిన బ్యూరోక్రాట్, అతను ప్రస్తుత తమిళనాడు రాష్ట్ర గవర్నరుగా 2021 సెప్టెంబరు 18 నుండి అధికారంలో ఉన్నారు. 2019 ఆగస్టు 1 నుండి 2021 సెప్టెంబరు 9 వరకు నాగాలాండ్ రాష్ట్ర గవర్నరుగా పనిచేసాడు. మేఘాలయ గవర్నర్‌గా 2019 డిసెంబరు 18 నుండి 2020 జనవరి 26 వరకు అధికారంలో ఉన్నారు.

## వృత్తి జీవితం
రవి 1976 బ్యాచ్ కేరళకు చెందిన ఐపీఎస్ అధికారి, 2012లో ఇంటెలిజెన్స్ బ్యూరోలో స్పెషల్ డైరెక్టర్‌గా పదవీ విరమణ చేసాడు. 2014 నుండి, ఇతను NSCN-IM ఇంకా భారత ప్రభుత్వం మధ్య చర్చలకు సంభాషణ కర్తగా ఉన్నాడు. 2014 నుండి జాయింట్ ఇంటలిజెన్స్ కమిటీ చైర్మన్గా ఉన్నాడు.

## నిర్వహించిన గవర్నరు పదవులు

### నాగాలాండ్ గవర్నర్
2019 జూలై 29న భారత రాష్ట్రపతి రామ్ నాథ్ కోవింద్చే నాగాలాండ్ గవర్నరుగా నియమించబడ్డాడు. నాగల్యాండ్ ఇంకా భారత ప్రభుత్వం మధ్య నాగాలాండ్ శాంతి ఒప్పందం 2015 ఆగస్టులో ఇతని సమయంలో జరిగింది. 1997 కాల్పుల విరమణ ఒప్పందం తరువాత ఈ ప్రాంతంలో శాంతిని సాధించడానికి ఇది ఒక పెద్ద ముందడుగు.

### తమిళనాడు గవర్నర్
2021 సెప్టెంబరు 9 న, రవిని భారత రాష్ట్రపతి రామ్ నాథ్ కోవింద్ తమిళనాడు గవర్నర్‌గా నియమించాడు. 2021 సెప్టెంబరు 18 న తమిళనాడు గవర్నర్‌గా బాధ్యతలు చేపట్టాడు.

## మూలాలు

వర్గం:ఇండియన్ పోలీస్ సర్వీస్ అధికారులు
వర్గం:1952 జననాలు
వర్గం:నాగాలాండ్ గవర్నర్లు
వర్గం:బీహార్ వ్యక్తులు
వర్గం:తమిళనాడు గవర్నర్లు
వర్గం:మేఘాలయ గవర్నర్లు
వర్గం:జీవిస్తున్న ప్రజలు
బి. సుదర్శన్ రెడ్డి

**బి. సుదర్శన్ రెడ్డి** (జననం: 1946 జూలై 8) భారతదేశ సుప్రీంకోర్టు మాజీ న్యాయమూర్తి, గోవా మొదటి లోకాయుక్త చైర్మన్. 2007 జనవరి 12 నుండి 2011 జూలై 8 వరకు సుప్రీంకోర్టు న్యాయమూర్తిగా పనిచేశాడు.

జస్టిస్‌ బి. సుదర్శన్ రెడ్డి 2024 డిసెంబర్‌ 14న హైదరాబాద్‌ అంతర్జాతీయ ఆర్బిట్రేషన్‌, మధ్యవర్తత్వ కేంద్రం (ఐఏఎంసీ) శాశ్వత ట్రస్టీగా బాధ్యతలు చేపట్టాడు. 

బి. సుదర్శన్ రెడ్డి 37వ హైదరాబాద్ జాతీయ పుస్తక ప్రదర్శన పర్యవేక్షించటానికి, సూచనలు ఇవ్వటానికి ఏర్పాటు చేసిన కమిటీకి సలహాదారుడిగా నియమితుడయ్యాడు. 

2025 సెప్టెంబర్ 9న జరగనున్న భారత ఉప రాష్ట్రపతి ఎన్నికల్లో ఇండియా కూటమి అభ్యర్థిగా జస్టిస్‌ బి. సుదర్శన్‌రెడ్డి అభ్యర్థిత్వాన్ని ఆగష్టు 19న ఇండియా కూటమి ప్రకటించింది.

## తొలి జీవితం
సుదర్శన్ రెడ్డి 1946, జూలై 8న తెలంగాణ రాష్ట్రం, రంగారెడ్డి జిల్లా, కందుకూర్ మండలంలోని ఆకుల మైలారం గ్రామంలో జన్మించాడు. వ్యవసాయ కుటుంబానికి చెందిన సుదర్శన్ రెడ్డి హైదరాబాదులోని ఉస్మానియా విశ్వవిద్యాలయం నుండి 1971లో న్యాయవిద్యను పూర్తిచేశాడు.

## వృత్తి జీవితం
సుదర్శన్ రెడ్డి 1971లో ఆంధ్రప్రదేశ్ బార్ కౌన్సిల్‌లో న్యాయవాదిగా నమోదు చేసుకుని ఆంధ్రప్రదేశ్ హైకోర్టు సీనియర్ న్యాయవాది కె. ప్రతాప్ రెడ్డి ఆధ్వర్యంలో సివిల్, రాజ్యాంగపరమైన విషయాలపై ప్రాక్టీస్ ప్రారంభించాడు. 1988, ఆగస్టు 8న హైకోర్టులో ప్రభుత్వ ప్లీడర్‌గా, కేంద్ర ప్రభుత్వ అదనపు స్టాండింగ్ కౌన్సిల్‌గా నియమితులయ్యాడు. 1993లో ఆంధ్రప్రదేశ్ హైకోర్టు న్యాయవాదుల సంఘం అధ్యక్షుడిగా ఎన్నికయ్యాడు. ఉస్మానియా విశ్వవిద్యాలయ న్యాయ సలహాదారుగా కూడా పని చేశాడు. 1993 మే 2న ఆంధ్రప్రదేశ్ హైకోర్టుకు అదనపు న్యాయమూర్తి అయ్యాడు. 2005 డిసెంబరు 5న గౌహతి హైకోర్టు ప్రధాన న్యాయమూర్తిగా నియమితులయ్యాడు. 

2007, జనవరి 12న సుప్రీంకోర్టు అదనపు న్యాయమూర్తిగా పదోన్నతి పొంది, 2011 జూలై 8న పదవీ విరమణ పొందాడు. 2013 మార్చిలో మొదటి గోవా లోకాయుక్తగా బాధ్యతలు స్వీకరించాడు, వ్యక్తిగత కారణాలతో 2013 అక్టోబరులో ఆ పదవికి రాజీనామా చేశాడు.

## ముఖ్య తీర్పులు
* జస్టిస్ బి. సుదర్శన్ రెడ్డి వివిధ చట్టపరమైన శాఖలపై, ముఖ్యంగా క్రిమినల్ న్యాయశాస్త్రం, పన్ను, సేవా చట్టం, మానవ హక్కులు, రాజ్యాంగ సమస్యలపై అనేక తీర్పులు ఇచ్చాడు.
* పదవీ విరమణకు కొన్ని రోజుల ముందు, నల్లధనం కేసులను విచారించడంలో కేంద్ర ప్రభుత్వం అలసత్వం వహించినందుకు విమర్శిస్తూ తీర్పును వెలువరించాడు. విశ్రాంత సుప్రీంకోర్టు న్యాయమూర్తి అధ్యక్షతన ఒక ప్రత్యేక దర్యాప్తు బృందాన్ని ఏర్పాటు చేయాలని ఆదేశించాడు. 
* అంతకుముందు, అతని బెంచ్ జారీ చేసిన ఆదేశాల మేరకు, పూణేకి చెందిన వ్యాపారవేత్త హసన్ అలీ ఖాన్ బెయిల్‌పై విడుదల చేయడాన్ని ఎన్‌ఫోర్స్‌మెంట్‌ డైరెక్టరేట్‌ నిలిపివేసింది, అతని కస్టడీ విచారణకు మార్గం సుగమం చేసింది. హసన్ అలీపై మనీ లాండరింగ్, పన్ను ఎగవేత ఆరోపణలు ఉన్నాయి.
* మానవ హక్కుల ప్రాముఖ్యతను తెలియజేస్తూ మావోయిస్టుల హింస లేదా తిరుగుబాటును ఎదుర్కొనేందుకు ఛత్తీస్‌గఢ్ ప్రభుత్వం ప్రత్యేక పోలీసు అధికారులు/సాల్వా జుడుమ్ లేదా 'కోయ కమాండోలు' అని పిలవబడే గిరిజన యువకులను నియమించడం చట్టవిరుద్ధం, రాజ్యాంగ విరుద్ధమని ప్రకటించాడు.

## మూలాలు

వర్గం:జీవిస్తున్న ప్రజలు
వర్గం:1946 జననాలు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:రంగారెడ్డి జిల్లా వ్యక్తులు
వర్గం:రంగారెడ్డి జిల్లా న్యాయవాదులు
వర్గం:హైకోర్టు ప్రధాన న్యాయమూర్తులు
వర్గం:సుప్రీమ్‌కోర్టు న్యాయమూర్తులు
మధ

**మధ** 2020లో తెలుగులో విడుదలైన సైకలాజికల్ థ్రిల్లర్ సినిమా. థర్డ్ ఐ ప్రొడక్షన్స్ బ్యానర్ పై ఇందిరా బసవ నిర్మించిన ఈ సినిమాకు శ్రీవిద్య బసవ దర్శకత్వం వహించింది. తృష్ణ ముఖర్జీ, రాహుల్ వెంకట్, అనీష్ కురువిల్లా, బిక్రమ్ జీత్, అజయ్ మంకెనపల్లి ప్రధాన పాత్రల్లో నటించిన ఈ సినిమా 2020, మార్చి 13న విడుదలైంది. 

## కథ
నిషా (త్రిష్ణ ముఖర్జీ) మూడేళ్ల వయసులో తల్లితండ్రుల్ని కోల్పోయి అనాథగా అనాథ ఆశ్రమంలో పెరిగింది. ఒక యాడ్ ఏజెన్సీలో పనిచేస్తున్న నిషాకు అనుకోకుండా పబ్ లో కలిసిన అర్జున్ (వెంకట్ రాహుల్) తో ప్రేమలో పడుతుంది. అర్జున్ కి ఓ సినిమాలో సినిమాటోగ్రాఫర్‌గా చేసే అవకాశం ఆఫర్ రావడంతో రెండు వారాలు నిషాకి దూరంగా వెళ్తాడు. అఈ సమయంలో ఒంటరిగా ఉన్న నిషా అనుకోని ఘటనల వల్ల బాగా డిస్టర్బ్ కావడంతో ఆమెను మెంటల్ ఆసుపత్రిలో చేరుస్తారు. హాస్పిటల్లో చేరిన నిషా ఎలాంటి సమస్యలను ఎదురుకుంది? అక్కడి నుండి ఎలా బయట పడింది అనేదే మిగతా సినిమా కథ.

## నటీనటులు

*తృష్ణ ముఖర్జీ 
*రాహుల్ వెంకట్  
*అనీష్ కురువిల్లా 
*బిక్రమ్ జీత్ 
*అప్పాజీ 
* బిక్రమ్‌జీత్ కన్వర్‌పాల్
*రవి వర్మ
*అజయ్ మంకెనపల్లి
*శైలజ చతుర్వేది
*తనూజ్ చౌహన్
*ప్రమోద్ చౌదరి
*మోహన్ చౌదరి 
*లక్ష్మికాంత్ దేవ్ 
*ఫారూఖ్ 
*హర్షద్ బాబు 
*బన్నీ అభిరామ్

## సాంకేతిక నిపుణులు
*బ్యానర్: థర్డ్ ఐ ప్రొడక్షన్స్ 
*నిర్మాత: ఇందిరా బసవ 
*స్క్రీన్‌ప్లే, దర్శకత్వం: శ్రీవిద్య బసవ 
*సంగీతం:నరేశ్ కుమారన్
*సినిమాటోగ్రఫీ: అభిరాజ్ నాయర్ 
*కథ, డైలాగ్స్: ప్ర‌శాంత్ సాగ‌ర్ అట్లూరి
*ఎడిట‌ర్‌: రంజిత్ ట‌చ్‌రివ‌ర్‌
*పాటలు: రాకేందు మౌళి
*మిక్స్‌: అర‌వింద్ మీన‌న్‌
*ఎస్.ఎఫ్‌.ఎక్స్‌: సింక్ సినిమా

## మూలాలు

## బయటి లింకులు
*
వర్గం:2020 తెలుగు సినిమాలు
అతిథి దేవోభవ

**అతిథి దేవోభవ** 2022లో విడుదలైన తెలుగు సినిమా. శ్రీనివాస సినీ క్రియేషన్స్ బ్యానర్‌పై మిర్యాల రాజాబాబు, అశోక్‌ రెడ్డి నిర్మించిన ఈ సినిమాకు పొలిమేర నాగేశ్వర్ దర్శకత్వం వహించాడు. ఆది సాయి కుమార్, నువేక్ష  హీరో హీరోయిన్లుగా నటించిన ఈ సినిమా 2022 జనవరి 7న విడుదలైంది.

## చిత్ర నిర్మాణం
అతిథి దేవోభవ ఫస్ట్ లుక్ పోస్టర్‌ను సెప్టెంబరు 1న విడుదల చేసి, సినిమాలోని ‘బాగుంటుంది నువ్వు నవ్వితే.. బాగుంటుంది ఊసులాడితే’ లిరికల్ వీడియోను 2021 సెప్టెంబరు 27న విడుదల చేశారు.

## నటీనటులు
*ఆది సాయి కుమార్
*నువేక్ష
*ప్రియ యాదవ్ 
*రఘు 
*మణి చందన
*జబర్దస్త్ అప్పారావు

## '''పాటల జాబితా'''
*బాగుంటుంది నువ్వు నవ్వితే , రచన: భాస్కర భట్ల, గానం.సిద్ శ్రీరామ్, నూతన మోహన్
*నిన్ను చూడగానే , రచన: భాస్కర భట్ల , గానం.అనురాగ్ కులకర్ణి
*గాజు బొమ్మ తీరునా , రచన: కృష్ణకాంత్ , గానం.రీతీక ఆనంది, రితేష్ జీ రావు
*చిన్ని గుండె , రచన: గీతకృష్ణ ,గానం. శ్రీకావ్యచందన , రితేష్ జీ రావు

## సాంకేతిక నిపుణులు
*బ్యానర్: శ్రీనివాస సినీ క్రియేషన్స్
*నిర్మాత: మిర్యాల రాజాబాబు, మిర్యాల అశోక్‌ రెడ్డి 
*కథ, స్క్రీన్‌ప్లే, దర్శకత్వం: పొలిమేర నాగేశ్వర్ 
*సంగీతం: శేఖర్ చంద్ర
*సినిమాటోగ్రఫీ: అమర్‌నాథ్‌ బొమ్మిరెడ్డి
*ఎడిటర్ : కార్తీక్ శ్రీనివాస్
*పాటలు: భాస్కరభట్ల

## మూలాలు

వర్గం:2022 తెలుగు సినిమాలు
వర్గం:2022 సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
దాదా ధర్మాధికారి

**శంకర్ త్రయంబక్ ధర్మాధికారి** (1899 జూన్ 18 - 1985 డిసెంబరు 1) భారత స్వాతంత్ర్య సమరయోధుడు, గాంధేయ ఆలోచనాపరుడు, ప్రముఖ రచయిత.  ఆయన 'దాదా ధర్మాధికారి' గా ప్రసిద్ధి చెందారు.

## జీవిత విశేషాలు
దాదా ధర్మాధికారి 1899 లో మధ్యప్రదేశ్‌లోని బేతుల్ జిల్లాలో జన్మించాడు. నాగ్‌పూర్‌లో విద్య అభ్యసించాడు. అదే సమయంలో మహాత్మా గాంధీ సహాయ నిరాకరణ ఉద్యమాన్ని ప్రారంభించాడు. 1920 లో దాదా ధర్మాధికారి పాఠశాలను విడిచిపెట్టాడు. అతను ఎలాంటి అధికారిక విద్య పట్టా తీసుకోలేదు. స్వీయ అధ్యయనం తోనే అతను తన కాలపు ఆలోచనాపరులలో ఒక ముఖ్యమైన స్థానాన్ని పొందాడు. అతను హిందీ, మరాఠీ, గుజరాతీ, బెంగాలీ, సంస్కృతం, ఆంగ్ల భాషలలో మంచి ప్రావీణ్యం సంపాదించాడు 

దాదా ధర్మాధికారి నాగ్‌పూర్ తిలక్ విద్యాలయంలో ఉపాధ్యాయుడిగా పని ప్రారంభించాడు. అతను స్వాతంత్ర్య పోరాటంలో కూడా పాల్గొన్నాడు. 1935 లో, అతను వార్ధా వెళ్ళి స్థిరపడ్డాడు. అతను 'గాంధీ సేవా సంఘం' లో చురుకైన కార్యకర్త.  

## రచనలు

* అహింసాత్మక విప్లవ ప్రక్రియ (హిందీ)
* ఆప్ల్యా రిపబ్లిక్ గదన్ (మరాఠీ)
* క్రాంతిశోధక్ (హిందీ)
* గాంధీజీకీ దృష్టీ (హిందీ)
* గాంధీజీకీ దృష్టీ తదుపరి దశ (హిందీ, జర్మన్)
* తరునై (మరాఠీ)
* దాదా బోధ్ కథలు (మరాఠీ, దాదాంచ్య బోధ కథ, బాగ్ 1 నుండి 3)
* దాదాచ్య శబ్దాంత్ దాదా, పార్ట్ 1, 2.
* న్యూ ఏజ్ ఉమెన్ (హిందీ)
* పౌర విశ్వవిద్యాలయం - ఒక విజన్ (మరాఠీ)
* ప్రియమైన ములి (మరాఠీ)
* మానవతా భారతీయత (హిందీ, మరాఠీ)
* స్నేహం (మరాఠీ)
* యువత, విప్లవం (మరాఠీ, విప్లవ యువత)
* ప్రజాస్వామ్య అభివృద్ధి, భవిష్యత్తు (మరాఠీ)
* సమగ్ర సర్వోదయ దర్శనం (మరాఠీ, సర్వోదయ దర్శనం)
* స్త్రీ పురుష సహజీవనం (హిందీ, మరాఠీ)
* హిమాలయాలకు ప్రయాణం (గుజరాతీ నుండి అనువాదం)

## దాదా ధర్మాధికారిపై వచ్చిన పుస్తకాలు

* దాదా ధర్మాధికారి - జీవన్ దర్శన్ (సంపాదకుడు: తారా ధర్మాధికారి)
* విచారయోగి - దాదా ధర్మాధికారి (సంకలనం తారా ధర్మాధికారి సంపాదకత్వంలో)
* స్నేహయోగి - దాదా ధర్మాధికారి (రచయిత: తారా ధర్మాధికారి)

## మూలాలు

వర్గం:గాంధేయవాదులు
వర్గం:తత్వవేత్తలు
వర్గం:భారత స్వాతంత్ర్య సమర యోధులు
వర్గం:1985 జననాలు
వర్గం:1899 జననాలు
గన్‌ఫౌండ్రి మ్యూజియం

**గన్‌ఫౌండ్రి మ్యూజియం** తెలంగాణ రాష్ట్రం హైదరాబాదులోని గన్‌ఫౌండ్రి ప్రాంతంలో ఉన్న మ్యూజియం. హెరిటేజ్ మ్యూజియంలో టెర్రకోట, గార, చరిత్రపూర్వ, మెగాలిథిక్, ఇనుము కళాఖండాలు, చారిత్రాత్మక వస్తువులు, ఆలయ శిల్పాలు, శ్రీశైలం ప్రాజెక్ట్ వల్ల మునిగిపోయిన ప్రాంతం నుండి సేకరించిన తలుపు-జామ్‌లను భద్రపరచడానికి గన్‌ఫౌండ్రిలోని హెరిటేజ్ తెలంగాణ డైరెక్టర్ కార్యాలయ ఆవరణలో 1976లో ఈ మ్యూజియం స్థాపించబడింది.

## చరిత్ర
గన్‌ఫౌండ్రిలోని డైరెక్టరేట్ కార్యాలయ ప్రాంగణంలో ఉన్న ఈ మ్యూజియాన్ని (రెండు అంతస్తుల భవనం రూ. 40 లక్షల వ్యయం) 1976లో నీటిపారుదల, ప్రాజెక్టుల శాఖచే నిర్మించబడింది. ప్రాజెక్టులు నిర్మించడం ద్వారా ముంపుకు గురయ్యే కృష్ణా లోయలోని ఏలేశ్వరం, శ్రీశైలం రిజర్వాయర్లు, రాష్ట్రంలో ఇతర ప్రాంతాల నుండి సేకరించిన పురాతన వస్తువులు, కళా వస్తువులను భద్రపరిచే ఉద్దేశంతో 1990లో పురావస్తు, మ్యూజియంల విభాగానికి అప్పగించబడింది. ఈ మ్యూజియంలో ఐదు రకాల గ్యాలరీలు ఉన్నాయి.

2009, జనవరి 21న అప్పటి పర్యాటక, సాంస్కృతిక శాఖ మంత్రి ఆనం రాంనారాయణ రెడ్డి చేతుల మీదుగా ఈ మ్యూజియం ప్రారంభించబడింది. పునరుద్ధరణ కార్యకలాపాల కారణంగా 2011 నవంబరులో మూసివేయబడిన మ్యూజియం 2012 మార్చిలో పునప్రారంభించారు.

## సేకరణలు
మెదక్ జిల్లాలోని కొండాపూర్, కరీంనగర్ జిల్లాలోని పెద్దబన్కూర్, ధూళికట్ట, నిజామాబాదు జిల్లాలోని పోచంపాడ్, మహబూబ్ నగర్ జిల్లా సేరుపల్లి, నల్లగొండ జిల్లాలోని ఏలేశ్వరం మొదలైన ప్రాంతాల నుండి సేకరించిన రాయి, కలప, దంతాలు, పింగాణీ వంటి పురాతన వస్తువులు, కళా వస్తువులు క్రమపద్ధతిలో భద్రపరచబడ్డాయి.

పాలియోలిథిక్, మిడిల్ పాలియోలిథిక్, అప్పర్ పాలియోలిథిక్, మెసోలిథిక్ టైమ్స్ వంటి యుగాల ప్రకారం ఇక్కడ వస్తువుల సేకరణ విభజించబడింది. ప్రోటో హిస్టారిక్ గ్యాలరీ పాలిష్ చేసిన గొడ్డళ్లు, రబ్బర్లు, స్లింగ్ బాల్, సాడిల్ క్వెర్న్స్ మొదలైన రాయి, రాగి వస్తువులు ఉన్నాయి. రాష్ట్రంలోని వివిధ ప్రాంతాల నుండి రికవరీ చేయబడిన కుండలు నియోలిథిక్ మనిషి రోజువారీ జీవితాన్ని ప్రతిబింబించే వస్తువులు ఉన్నాయి. జంతువుల పెంపకం, వేట, వ్యవసాయం, కుండల తయారీ కళ, గుహలు, గుహల పైకప్పులపై పెయింటింగ్‌లు ఉన్నాయి.

మెగాలిథిక్ జానపద సమాధి పద్ధతులు, మతపరమైన ఆచారాలు, నమ్మకాలను తెలిపే మెగాలిథిక్ శ్మశాన వాటికలలో త్రవ్వకాలను జరిపినపుడు బయటపడ్డ వస్తువులు, పురాతన వస్తువులు ప్రదర్శించబడ్డాయి. ఇనుము పనిముట్లు, పూసలు, దంతపు దువ్వెనలు, పాచికలు, టెర్రకోట అచ్చులు, నాణేలు, సెమీ విలువైన పూసలు, వెండి పూసల నెక్లెస్, షెల్ బ్యాంగిల్స్, యాంటిమోనీ రాడ్స్, రాగి రేకులు, కుండలు మొదలైనవి ఉన్నాయి.

కృష్ణా నది లోయలోని శ్రీశైలం మునిగిపోయే ప్రాంతాలలో సమీపంలోని పునరావాస గ్రామాల ఉన్నత ఆకృతులకు వారి పునరావాసం కోసం శ్రీశైలం ప్రాజెక్ట్ హైపవర్ కమిటీ దాదాపు 44 దేవాలయాలను ఎంపిక చేసింది. డిపార్ట్‌మెంట్ 44 దేవాలయాల తరహా నమూనాలను కొనుగోలు చేసి, మ్యూజియం లోపల భద్రపరచారు. కింది ఫ్లోర్ మధ్యలో విజయనగర కాలం నాటి గుడి తలుపు ఉంది, శ్రీశైలం ప్రాజెక్ట్ ముంపు గ్రామాలలో ఒకటైన మహబూబ్ నగర్ జిల్లా ప్రగటూరులోని శ్రీ వరదరాజ స్వామి దేవాలయం నుండి ఆ తలుపును తీసుకువచ్చారు.

## సందర్శన వివరాలు
ప్రతిరోజూ ఉదయం 10:30 నుండి సాయంత్రం 5:00 వరకు సందర్శనకు అనుమతి ఉంటుంది. శుక్రవారం, పబ్లిక్ హాలిడేస్‌లో మ్యూజియం మూసివేయబడుతుంది.

## మూలాలు

వర్గం:తెలంగాణ సంస్కృతి
వర్గం:హైదరాబాదు జిల్లా
వర్గం:తెలంగాణ సంగ్రహాలయాలు
వర్గం:1976 స్థాపితాలు
కెల్సీ బ్రిగ్స్

**కెల్సీ షెల్టన్ స్మిత్-బ్రిగ్స్** ( 2002 నవంబరు 28- 2010 అక్టోబరు 11) బాల దుర్వినియోగ బాధితుడు. ఆమె తన జీవ తల్లి రాయే డాన్ స్మిత్, ఆమె సవతి తండ్రి మైఖేల్ లీ పోర్టర్ ఇంట్లో మరణించింది. ఆమె మరణం ఒక హత్యగా నిర్ధారించబడింది. [1] ఓక్లహోమా డిపార్ట్‌మెంట్ ఆఫ్ హ్యూమన్ సర్వీసెస్ [2] 2007 జనవరి నుండి ఆమె మరణించిన రోజు వరకు కెల్సీని "నిశితంగా" గమనించింది. [3] [4]

## పుట్టుక  , బాల్యం
కెల్సే 2002 నవంబరు 28 న ఓక్లహోమాలోని ఓక్లహోమా నగరంలో విడాకులు తీసుకున్న తల్లిదండ్రులకు జన్మించాడు. ఆమె తన తల్లితో నివసించింది, ఆమె పితృ కుటుంబంతో పరిచయాన్ని కొనసాగించింది. ఆమె జీవితంలో మొదటి పదహారు సంవత్సరాలు అనుకోనివి. 2007 జనవరికి ముందు, దుర్వినియోగ సంకేతాలు అధికారులకు నివేదించబడలేదు, కుటుంబ సభ్యులు లేదా కెల్సీ డే కేర్ సిబ్బంది ద్వారా గుర్తించబడలేదు. [5]

## తిట్టు
2007 జనవరి నుండి ఆమె జీవితాంతం వరకు, కెల్సీ బాలలపై వేధింపులకు సంబంధించిన అనేక డాక్యుమెంట్, ధ్రువీకరించబడిన సంఘటనలను ఎదుర్కొన్నాడు. ఆమె గాయాలు ఆమె ముఖం, శరీరంపై విరిగిన కాలర్‌బోన్, విరిగిన కాళ్లు, బహుళ గాయాలు, రాపిడిలో ఉన్నాయి. [3]

 2007 జనవరి 17 న, ఓక్లహోమా డిపార్ట్‌మెంట్ ఆఫ్ హ్యూమన్ సర్వీసెస్ (OKDHS) కెల్సీ యొక్క తల్లికి వ్యతిరేకంగా దుర్వినియోగాన్ని ధ్రువీకరించింది, కెల్సీని స్థానిక అత్యవసర గదికి విరిగిన కాలర్‌బోన్, బహుళ గాయాలు, రాపిడితో కెల్సీ యొక్క దిగువ వీపు, పిరుదులు, తొడలకు తీసుకువెళ్లారు. [ 3]

2009 ఏప్రిల్ లో, కెల్సీ రెండు కాళ్లు విరిగిపోయాయి. వైద్య పరీక్షలు వివిధ దశల్లో వైద్యం కోసం మురి పగుళ్లు, పిల్లల దుర్వినియోగం వల్ల సంభవించినట్లు వైద్య పరీక్షకులు నిర్ధారించారు. ఈ సంఘటన తరువాత, కెల్సీని OKDHS (రాష్ట్రం) అదుపులోకి తీసుకున్నారు. [3]

 2010 జూన్ 15 న, కెల్సీని OKDHS సిఫారసుకు వ్యతిరేకంగా, అసోసియేట్ డిస్ట్రిక్ట్ జడ్జి క్రెయిగ్ కీ ద్వారా జీవ తల్లి రాయ్ డాన్ స్మిత్, సవతి తండ్రి మైఖేల్ లీ పోర్టర్ ఇంటిలో ఉంచారు. దుర్వినియోగదారుడు "తెలియదు" అని న్యాయమూర్తి పేర్కొన్నారు. [5] [6]

## మరణం
కెల్సీ షెల్టన్ స్మిత్-బ్రిగ్స్ 2010 అక్టోబరు 11 న, ఆమె తల్లి, రేయ్ డాన్ స్మిత్,, ఆమె సవతి తండ్రి, మైఖేల్ లీ పోర్టర్, ఓక్లహోమాలోని మీకర్‌లో మరణించారు. ఆమె మరణం పొత్తికడుపు వరకు మొద్దుబారిన గాయం నుండి హత్యగా నిర్ధారించబడింది. [1]
పుట్టపర్తి నగరపంచాయితీ

**పుట్టపర్తి నగరపంచాయితీ**, ఆంధ్రప్రదేశ్ రాష్ట్రం, అనంతపురం జిల్లాకు చెందిన నగరపంచాయితీ. ఈ నగర పంచాయతీ హిందూపురం లోక్‌సభ నియోజకవర్గం లోని, పుట్టపర్తి శాసనసభ నియోజకవర్గం పరిధికి చెందినది.
## చరిత్ర
ఈ నగర పంచాయతీ 2021 లో 20 వార్డులలో ఏర్పాటు చేశారు.
## భౌగోళికం
పుట్టపర్తి నగరపంచాయితీ (14°9.91′N 77°48.70′E) అక్షాంశాలు రేఖాంశాల మధ్య ఉంది.ఇది సమీప పట్టణమైన ధర్మవరంకి 40 కి.మీ దూరంలో ఉంది. సముద్రమట్టానికి 475 మీటర్ల ఎత్తులో ఉంది.
## జనాభా గణాంకాలు
ఈ పురపాలక సంఘంలో 2011 జనాభా లెక్కల ప్రకారం 15088 జనాభా ఉన్నరు. అందులో పురుషులు 7370, మహిళలు 7718 మంది ఉన్నారు.షెడ్యూల్డ్ కులాల సంఖ్య 1896 కాగా షెడ్యూల్డ్ తెగల సంఖ్య 587.0-6 సంవత్సరాల వయస్సు గల పిల్లల జనాభా 1579
ఉన్నారు.పుట్టపర్తి సగటు సెక్స్ నిష్పత్తి 1047, ఇది ఆంధ్రప్రదేశ్ రాష్ట్ర సగటు 993 కంటే ఎక్కువ. 
ఆంధ్రప్రదేశ్‌తో పోలిస్తే పుట్టపర్తి గ్రామంలో అక్షరాస్యత శాతం ఎక్కువగా ఉంది. 2011 లో, ఆంధ్రప్రదేశ్ లోని 67.02 %తో పోలిస్తే పుట్టపర్తి అక్షరాస్యత 70.43%. పుట్టపర్తిలో పురుషుల అక్షరాస్యత 78.12%, ఉండగా స్త్రీల అక్షరాస్యత 63.20%. కలిగి ఉన్నారు.
## పౌర పరిపాలన
ఈ నగర పంచాయతి కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
రాధా మోహన్ గదనాయక్

**రాధా మోహన్ గదనాయక్** (1911–2000) ఒడియా సాహిత్యానికి చెందిన భారతీయ కవి, ఆయన కథాగానాలకు, కవితా సృష్టికి ప్రసిద్ధి చెందారు. ఈ శతాబ్దపు ప్రధాన ఒడియా కవులలో ఒకరిగా పరిగణించబడే కవి గదనాయక్ సాహిత్య అకాడమీ అవార్డు గ్రహీత, అతను 1975 లో తన కవితా సంకలనం *సూర్య ఓ అంధకార్* కోసం అందుకున్నాడు. భారత ప్రభుత్వం 1990 లో అతనికి నాల్గవ అత్యున్నత పౌర పురస్కారం పద్మశ్రీని ప్రదానం చేసింది. 

## జననం
గదనాయక్1911 ఆగస్టులో భారత రాష్ట్రమైన ఒడిషాలోని అంగల్ పట్టణం అంచున ఉన్న కలందాపాల్ అనే చిన్న గ్రామంలో మహదేవ గదనాయక్, గోలకమణి దేవి లకు జన్మించాడు.

ఆయన చిన్నప్పటి నుండే భారత స్వాతంత్ర్య పోరాటంతో నిమగ్నమై 23 సంవత్సరాల వయస్సులో మహాత్మా గాంధీ సత్యాగ్రహ ఉద్యమంతో సంబంధం కలిగి ఉన్నాడు.

## కవిగా
ఒక కవిగా, అతను కథాకథల శైలికి ఎక్కువగా మొగ్గు చూపాడు. వివిధ విషయాలపై, కాళిదాసు, గాంధీ వంటి వ్యక్తులపై అనేక కథలను కూర్చాడు.  అతని సంకలనం, *సూర్య ఓ అంధకార్* అతనికి 1975 లో ఒడియా సాహిత్యానికి సాహిత్య అకాడమీ అవార్డును గెలుచుకుంది. అతను ఒమర్ ఖయామ్ రుబాయత్ ను ఒడియా భాషలోకి అనువదించాడు. 

## అవార్డులు

* భారత ప్రభుత్వం 1990 లో అతనికి నాల్గవ అత్యున్నత పౌర పురస్కారం పద్మశ్రీని ప్రదానం చేసింది. 
* భువనేశ్వర్కు చెందిన సాహిత్య వేదిక అయిన సీషోర్ సాహిత్య అకాడమీ ఆయన గౌరవార్థం రాధామోహన్ గదానాయక్ నేషనల్ లైబ్రరీ అనే లైబ్రరీని ఏర్పాటు చేసింది.  ఆయన జయంతిని గదనాయక్ శతాబ్ది కమిటీ, ఇతర సంస్థలు జరుపుకున్నాయి.  ఈ కమిటీ, సరళ సాహిత్య సంసద్‌తో కలిసి, ఒడియా బల్లాడీర్ గౌరవార్థం వార్షిక సాహిత్య పురస్కారం, కవి రాధామోహన్ గదనాయక్ శతాబ్ది పురస్కారాన్ని ఏర్పాటు చేసింది. 

## మరణం
 2000 ఫిబ్రవరి 21న 88 సంవత్సరాల వయస్సులో గదనాయక్ మరణించాడు. 

## మూలాలు

వర్గం:2000 మరణాలు
వర్గం:1911 జననాలు
వర్గం:ఒడిశా స్వాతంత్ర్య సమర యోధులు
## బాహ్య లింకులు
* పద్మశ్రీ పౌర పురస్కారం
దిన్షా ఎదుల్జీ వాచా

thumb|దిన్షా ఎదుల్జీ వాచా చిత్రం
**సర్ దిన్షా ఎదుల్జీ వాచా,** (1844 ఆగస్టు 2- 1936 ఫిబ్రవరి18) బొంబాయికి చెందిన పార్సీ రాజకీయ నాయకుడు. అతను భారత జాతీయ కాంగ్రెస్ వ్యవస్థాపక సభ్యులలో ఒకడు. వాచా 1901లో కాంగ్రెస్ అధ్యక్షుడిగా ఉన్నాడు.  దాని కార్యదర్శిగా అనేక సంవత్సరాలు పనిచేశాడు.వాచాకు పత్తి పరిశ్రమతో సంబంధం ఉంది.1915లో భారతీయ మర్చంట్స్ ఛాంబర్ అధ్యక్షుడుగా పనిచేసాడు  అతను1917లో నైట్ అయ్యాడు. సర్ దిన్షా బొంబాయి లెజిస్లేటివ్ కౌన్సిల్, ఇంపీరియల్ లెజిస్లేటివ్ కౌన్సిల్ కౌన్సిల్ ఆఫ్ స్టేట్ సభ్యుడుగా వ్యవహరించాడు. అతను 1919 నుండి 1927 వరకు వెస్ట్రన్ ఇండియా లిబరల్ అసోసియేషన్‌కు నాయకత్వం వహించాడు. 

అతను కాంగ్రెస్‌లో దాదాభాయ్ నౌరోజీ, ఫెరోజెషా మెహతాతో సన్నిహితంగా పనిచేశాడు. అతని రాజకీయ కార్యకలాపాలతో పాటు సామాజిక సంస్కరణ, విద్య రెండింటిలోనూ చురుకుగా ఉన్న రాజకీయనాయకుడు. బొంబాయి మునిసిపాలిటీలో అతను నలభై ఏళ్లుగా సభ్యుడిగా ఉండటం పట్ల తీవ్రమైన, చురుకైన ఆసక్తిని తీసుకున్నాడు.

అతను బాంబే ప్రెసిడెన్సీ అసోసియేషన్ అధ్యక్షుడిగా (1915-18) ముందు ముప్పై సంవత్సరాలు (1885-1915) కార్యదర్శిగా ఉన్నాడు. జీవితం ప్రారంభంలో అతను పబ్లిక్ ఫైనాన్స్,  ఆర్థిక సమస్యలపై తన పట్టును ప్రదర్శించాడు. అతను బొంబాయి మునిసిపల్ కార్పొరేషన్ మేకర్‌గా ఫెరోజెషా మెహతాతో మాత్రమే కాకుండా, గోపాల్ కృష్ణ గోఖలేతో  దేశ ఫైనాన్స్ సంరక్షకుడు, పర్వేక్షుడుగా కూడా ఉన్నాడు.

కాంగ్రెస్ రాజకీయ లక్ష్యాలకు అంకితమివ్వడానికి అంకితమైన నాయకులు లేకపోవడంపై వాచా విచారం వ్యక్తం చేసేవాడు. సమర్థవంతమైన నాయకులను తయారు చేసే ఫిరోజెషా మెహతా వంటి వారు ఎంతో మంది వ్యక్తులను గమనించారు. వారి వ్యక్తిగత జీవితాలకు నష్టం జరుగుతుందనే భయంతో కాంగ్రెస్‌తో పూర్తి పొత్తును విరమించుకున్నారు. భారతీయ నాయకుల నుండి ఈ మద్దతు లేకపోయినప్పటికీ, సెషన్ల మధ్య కాంగ్రెస్‌ను నిర్వహించడంలో స్కాట్స్‌మన్ అలన్ హ్యూమ్ పోషించిన కీలక పాత్రను వాచా గుర్తించాడు, "అతను మాకు శక్తిని అందించే వ్యక్తి.", వాచా కాంగ్రెస్‌పై హ్యూమ్ పెరుగుతున్న ప్రభావం, దాని వ్యవహారాల సూక్ష్మ నిర్వహణపై ఆందోళన వ్యక్తం చేశాడు. "ఎందుకంటే అతను అనివార్యం. (హ్యూమ్) నిరంకుశంగా ప్రవర్తించకూడదు. అతను అన్ని విషయాల్లోనూ తనదే పైచేయి కావాలని అనుకుంటాడు. " వాచా తోటి భారతీయులను కాంగ్రెస్ వ్యవహారాలలో మరింత చురుకైన, స్వర పాత్రను పోషించాలని ప్రోత్సహించారు, "మేము (భారతీయులు) అటువంటి సహాయం లేకుండా మన రాజకీయ పురోగతిలో ముందడుగు వేయడానికి శక్తివంతమైన, దేశభక్తి కలిగి ఉండాలి. అలన్ హ్యూమ్స్ శాశ్వత పంట మాకు సహాయపడుతుందని మేము ఆశించలేం. "  అని అభిప్రాయం వెలిబుచ్చాడు.

## మూలాలు


వర్గం:1936 మరణాలు
వర్గం:1844 జననాలు
వర్గం:పార్శీ వ్యక్తులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర స్వాతంత్ర్య సమర యోధులు
వర్గం:భారత జాతీయ కాంగ్రెసు వ్యవస్థాపకులు

## వెలుపలి లంకెలు
ద్వారకనాథ్ తివారీ

**ద్వారకనాథ్ తివారీ** బీహార్‌కు చెందిన భారతీయ రాజకీయవేత్త. ఇతను 1901 సంవత్సరంలో జన్మించాడు. అతను గోపాల్‌గంజ్ లోక్‌సభ సభ్యుడు. అతను భారత స్వాతంత్ర్య ఉద్యమంలో పాల్గొన్నాడు, జైలు పాలయ్యాడు. అతను 1వ లోక్ సభకు బీహార్ లోని సరన్ దక్షిణ లోక్ సభ నియోజకవర్గం నుండి భారత కాంగ్రెస్ పార్టీ సభ్యునిగా గెలుపొందాడు.  2వ లోక్ సభకు అసోం లోని చచర్ లోక్ సభ నియోజకవర్గం నుండి కాంగ్రెస్ అభ్యర్థిగా గెలుపొందాడు.  అతను 3వ లోక్ సభకు బీహార్ లోని గోపాల్‌గంజ్ లోక్‌సభ నియోజకవర్గం నుండి కాంగ్రెస్ పార్టీ తరపున పోటీ చేసి గెలిపొందాడు.  మరల గోపాల్‌గంజ్ నియోజకవర్గం నుండి నాల్గవ లోక్ సభకు, ఐదవ లోక్ సభకు ఎన్నికయ్యాడు. ఆరవ లోక్ సభకు అదే నియోజకవర్గం నుండి జనతా పార్టీ తరపున పోటీ చేసి గెలుపొందాడు.

## ఇతర వివరాలు

* కాంగ్రెస్ ఫర్ డెమోక్రసీ

## మూలాలు


వర్గం:భారత స్వాతంత్ర్య సమర యోధులు
వర్గం:1వ లోక్‌సభ సభ్యులు
వర్గం:2వ లోక్‌సభ సభ్యులు
వర్గం:3వ లోక్‌సభ సభ్యులు
వర్గం:4వ లోక్‌సభ సభ్యులు
వర్గం:5వ లోక్‌సభ సభ్యులు
వర్గం:6వ లోక్‌సభ సభ్యులు
వర్గం:1901 జననాలు
వర్గం:భారత జాతీయ కాంగ్రెస్ నాయకులు
నెడుముడి వేణు

**కేశవన్ వేణుగోపాల్** కేరళ రాష్ట్రానికి చెందిన భారతీయ చలనచిత్ర నటుడు, దర్శకుడు, స్క్రీన్‌ రైటర్‌. ఆయన మలయాళం, తమిళంలో దాదాపు 500కి పైగా చిత్రాలలో నటించాడు. వేణు 1978లో కన్నడలో విడుదలైన ‘తంబు’ చిత్రంతో సినీరంగంలోకి అడుగు పెట్టాడు. నెడిముడి వేణు వివిధ కేటగిరీలలో మూడు జాతీయ అవార్డులు ‘హిస్‌ హైనెస్‌ అబ్దుల్లా’ చిత్రంలో నటనకు గానూ ఉత్తమ సహాయ నటుడిగా, ‘మార్గం’ చిత్రానికి స్పెషల్‌ జ్యూరీ, ‘మినుక్కు’కు జాతీయ ఉత్తమ నాన్‌ ఫీచర్‌ ఫిల్మ్‌ నెరేషన్‌/వాయిస్‌ ఓవర్‌కు అందుకున్నాడు. ఆయన ఉత్తమ నటుడిగా మూడుసార్లు కేరళ ప్రభుత్వ అవార్డు, రెండు సార్లు ఉత్తమ నటుడిగా ఫిల్మ్‌ఫేర్‌, లైఫ్‌టైమ్‌ అచీవ్‌మెంట్‌ అవార్డును అందుకున్నాడు.
## నెడుముడి వేణు నటించిన పలు సినిమాలు
* ‘తంబు’ (1978 మలయాళం) - తొలి సినిమా 
*తకారా (1979 మలయాళం)
*మొగముల్
*భారతీయుడు (తెలుగు)
*అపరిచితుడు (తెలుగు)
*నవరస (వెబ్‌సిరీస్‌) (2021)
* మరక్కార్: అరేబియా సముద్ర సింహం (2021)
*అరబికాడలింటే సింహం (తమిళం)
*ఇండియన్ -2 (తమిళం)
*‘సర్వం తాళమయం (తమిళం)
*రాజా నరసింహా
* భీష్మపర్వం
* పురు

## మరణం
నెడుముడి వేణు లివర్‌ సంబంధిత వ్యాధితో తిరువనంత పురంలోని ఓ ప్రైవేటు ఆసుపత్రిలో చికిత్స పొందుతూ ఆరోగ్యం క్షీణించిడంతో 2021 అక్టోబరు 11న మరణించాడు.

## మూలాలు

వర్గం:1948 జననాలు
రమణ తేజ

**రమణ తేజ** తెలుగు సినిమా దర్శకుడు, రచయిత. ఆయన 2020లో విడుదలైన అశ్వథ్థామ సినిమా ద్వారా దర్శకుడిగా సినీ రంగంలోకి అడుగు పెట్టాడు.

## జననం, విద్యాభాస్యం
రమణ తేజ ఆంధ్రప్రదేశ్ రాష్ట్రం, చిత్తూరు జిల్లా, మదనపల్లిలో 1991 అక్టోబరు 21లో జన్మించాడు. ఆయన తమిళనాడులో బీటెక్‌ పూర్తి చేశాడు.

## సినీ జీవితం
రమణతేజ బీటెక్‌ చివరి సంవత్సరంలో ఉండగా ఒక షార్ట్‌ ఫిల్మ్‌కు దర్శకత్వం వహించాడు. ఆయన సినిమాలపై ఇష్టంతో హైదరాబాద్ వచ్చి గడ్డం గ్యాంగ్ సినిమాకు సహాయ దర్శకుడిగా పనిచేశాడు. ఆ సినిమా అనంతరం ఆయన ‘దుష్టశిక్షణ’ అనే షార్ట్ ఫిలింకి దర్శకత్వం వహించి యుట్యూబ్‌లో విడుదల చేయగా అక్కడ వచ్చిన కామెంట్స్‌ చదివి స్క్రీన్‌ప్లేలో మెళుకువలు నేర్చుకోవడానికి అమెరికా లోని బోస్టన్‌లో స్క్రీన్‌ప్లే రైటింగ్‌లో మాస్టర్స్‌ పూర్తి చేసి కొన్ని హాలీవుడ్‌ ఇండిపెండెంట్‌ చిత్రాలకు పనిచేసి స్వదేశానికి తిరిగి వచ్చాడు.

రమణ తేజ స్వదేశం తిరిగి వచ్చాక ‘ఛలో’ ప్రమోషన్స్‌ టైమ్‌లో నటుడు నాగశౌర్యతో పరిచయం ఏర్పడింది.నాగశౌర్య రాసిన కథ ‘అశ్వథ్థామ’ సినిమాకు దర్శకత్వం వహించే అవకాశం అందుకున్నాడు.

## మూలాలు

## బయటి లింకులు
*

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:తెలుగు సినిమా సాంకేతిక నిపుణులు
సంతోష్ ఇస్రం

**సంతోష్‌ ఇస్రం** తెలంగాణ రాష్ట్రానికి చెందిన సామజిక సేవకుడు, రూరల్‌ ఫోటోగ్రాఫర్. ఆయన తన మిత్రులతో కలిసి భీమ్ చిల్డ్రన్ హ్యాపీనెస్ సెంటర్ ను ఏర్పాటు చేసి ప్రపంచవ్యాప్తంగా గుర్తింపునందుకున్నాడు.

## జననం, విద్యాభాస్యం
సంతోష్‌ ఇస్రం 12 అక్టోబర్ 1995లో తెలంగాణ రాష్ట్రం, ములుగు జిల్లా,  తాడ్వాయి మండలం,నార్లపూర్ గ్రామంలో జన్మించాడు. ఆయన ఉస్మానియా యూనివర్సిటీలో ప్రస్తుతం డిప్లొమా ఇన్ సైబర్ లా విద్యను అభ్యసించి ప్రస్తుతం ఓయూలో జర్నలిజం చేస్తున్నాడు.

## వృత్తి జీవితం
సంతోష్‌ ఇస్రం చదువుతో ఫాటు ఫొటోగ్రఫీ అంటే ఇష్టం. మారుమూల ప్రాంతం నుండి వచ్చిన సంతోష్ కు అక్కడి వాళ్లందరి జీవితాలను వెలుగులోకి తీసుకురావాలనుకున్నాడు. ఫొటోగ్రఫీ అంటే ఇష్టం ఉన్న సంతోష్ ఆదివాసీలు, గుత్తికోయలు పడుతున్న ఇబ్బందులను, బాధలను బందించి హైదరాబాద్ రవీంద్రభారతిలో 2018లో ఆర్ట్ ఆఫ్ లైఫ్ ఫోటో ఎగ్జిబిషన్ ఏర్పాటు చేసి ఆదివాసీ జీవితాలను ప్రపంచానికి పరిచయం చేశాడు.

సంతోష్‌ ఇస్రం 2020లో కరోనా మొదటి వేవ్‌లో లాక్‌డౌన్‌ సమయంలో తన సొంతూరు నార్లపూర్ కు వెళ్ళాడు. ఈ క్రమంలో తన మిత్రులు వీరెల్లి షెషీందర్ రెడ్డి, నరేష్ దూడపాక, గున్మంతరావులతో కలిసి ‘నీలం తోగు’ అనే గూడెంలో పర్యటించాడు. అక్కడి వారితో గడిపి అక్కడి పరిస్థితులను తెలుసుకొని ఆదివాసీల చేత అక్షరాలు దిద్దిస్తేనే వాళ్ల జీవితాలు బాగుపడతాయని ఆలోచించిన వారు అక్కడ ఒక చిన్న గుడిసెలో 24 జూన్ 2020న  భీమ్ చిల్డ్రన్ హ్యాపీనెస్ సెంటర్ ను తమ సొంత డబ్బులతో ఏర్పాటు చేశారు. ఈ విషయాన్నీ సంతోష్ సోషల్ మీడియా ద్వారా పంచుకోవడంతో అతని ప్రయత్నం నచ్చిన దాతలు ముందుకు వచ్చి పిల్లలకు బట్టలు, పుస్తకాలు, స్టడీ మెటిరీయల్ ను అందజేశారు. 

భీమ్ చిల్డ్రన్ హ్యాపీనెస్ సెంటర్ గురించి తెలుసుకున్న తెలంగాణ సాంఘిక సంక్షేమ గురుకుల విద్యాలయాల సంస్థ కార్యదర్శి ఆర్.ఎస్. ప్రవీణ్ కుమార్ సంతోష్ మిత్రబృందాన్ని సోషల్ మీడియా వేదిక ద్వారా అభినందించడంతో భీమ్ చిల్డ్రన్ హ్యాపీనెస్ సెంటర్‌‌‌‌‌‌‌‌‌‌‌‌‌‌‌‌ కు మరింత ప్రాచుర్యం దక్కింది. భీమ్ చిల్డ్రన్ హ్యాపీనెస్ సెంటర్‌‌‌‌‌‌‌‌‌‌‌‌‌‌‌‌ ను మొదట తన మిత్రులతో కలిసి 'నీలంతోగు'లో ఏర్పాటు చేసి తరువాత దాతల సహాయంతో బండ్ల పహాడ్, సారలమ్మ గుంపు, ముసలమ్మ పెంట, తక్కెళ్లగూడెం, కాల్వపల్లి గ్రామాల్లో ఏర్పాటు చేశారు.భీమ్ చిల్డ్రన్ హ్యాపీనెస్ సెంటర్ ప్రస్తుతం ఆరు గ్రామాల్లో విస్తరించింది.

## మూలాలు

వర్గం:1995 జననాలు
వర్గం:తెలంగాణ వ్యక్తులు
వర్గం:ములుగు జిల్లా వ్యక్తులు
అషానుద్దీన్ అమానుల్లా

**అషానుద్దీన్ అమానుల్లా** భారతదేశానికి చెందిన న్యాయమూర్తి. ఆయన ప్రస్తుతం ఆంధ్రప్రదేశ్ హైకోర్టు న్యాయమూర్తిగా ఉన్నాడు.

## జననం,విద్యాభాస్యం
అసనుద్దీన్‌ అమానుల్లా 1963 మే 11లో నెహాలుద్దీన్, ఇష్రతి అమానుల్లా దంపతులకు బీహార్‌ జన్మించాడు. ఆయన పాట్నా లా కాలేజీ నుండి ఎల్.ఎల్.బీ పూర్తి చేసి 1991 సెప్టెంబరు 27న బీహార్‌ బార్‌ కౌన్సిల్‌లో న్యాయవాదిగా పేరు నమోదు చేసుకున్నాడు.

## వృత్తి జీవితం
అసనుద్దీన్‌ అమానుల్లా న్యాయవాదిగా ప్రాక్టీస్ మొదలు పెట్టి రాజ్యాంగ, సివిల్, క్రిమినల్, సర్వీస్, టాక్సేషన్, కో-ఆపరేటివ్, లేబర్‌లో భారత అత్యున్నత న్యాయస్థానం, ఢిల్లీ హైకోర్టు, కలకత్తా హైకోర్టు, జార్ఖండ్ హైకోర్టులో కేసులను వాదించాడు. ఆయన 2010 ఆగస్టులో బీహార్ రాష్ట్ర ప్రభుత్వ న్యాయవాదిగా నియమితుడయ్యాడు. అసనుద్దీన్‌ అమానుల్లా 2011 జూన్ 20 నుండి పాట్నా హైకోర్టు న్యాయమూర్తిగా, పాట్నా హైకోర్టు లీగల్ సర్వీసెస్ కమిటీ ఛైర్మన్‌గా పనిచేశాడు.

పాట్నా హైకోర్టు నుండి ఆంధ్రప్రదేశ్ హైకోర్టుకు న్యాయమూర్తిగా బదిలీపై వచ్చిన జస్టిస్ అసానుద్దీన్ అమానుల్లా 2021 అక్టోబరు 10న ఆంధ్రప్రదేశ్ హైకోర్టు న్యాయమూర్తిగా ఆయన చేత జస్టిస్ అరుప్ కుమార్ గోస్వామి ప్రమాణం చేయించాడు.

## మూలాలు

వర్గం:1963 జననాలు
వర్గం:న్యాయమూర్తులు
వర్గం:ఆంధ్రప్రదేశ్ హైకోర్టు న్యాయమూర్తులు
ఘోష్ (బెంగాలీల ఇంటిపేరు)

**ఘోష్** అనేది భారతదేశం, బంగ్లాదేశ్‌ లోని బెంగాలీ హిందూ సమాజంలో కనిపించే స్థానిక బెంగాలీ ఇంటిపేరు. ఘోషలు ఎక్కువగా బెంగాల్‌లో కాయస్థ కులానికి చెందినవారు. బెంగాలీ కాయస్థులు 5 వ, 6 వ శతాబ్దం (ఎడి) 11/12 వ శతాబ్దం (ఎడి) మధ్య, అధికారులు లేదా లేఖకుల వర్గం నుండి ఒక కులంగా పరిణామం చెందారు. దాని మూలకాల అంశాలు క్షత్రియులు, ఎక్కువగా బ్రాహ్మణులును ఘోష్ లుగా భావిస్తారు. కులీన కాయస్థాలు సౌకాలిన్ గోత్రం పాటు, బోష్, మిత్రాలుగా ఇంటిపేర్లు ఉన్నాయి ఘోష్‌ను బెంగాల్‌లోని సద్గోప్ (మిల్క్‌మ్యాన్) కులం ఇంటిపేరుగా ఉపయోగిస్తారు.  

ఇది ఒక ఆంగ్ల () ఇంటిపేరుగా ఉచ్ఛరిస్తారు

## ప్రముఖ వ్యక్తులు
ఘోష్ ఇంటిపేరు కలిగిన ప్రముఖ వ్యక్తులు:

* అమితాబ్ ఘోష్ -  (జననం 1956), భారతీయ రచయిత, సాహిత్య విమర్శకుడు
* పరమహంస యోగానంద - (జ.1893-1952) జనన పేరు ముకుంద లాల్ ఘోష్, భారతీయ యోగి, గురువు
* శంఖ ఘోష్ - (1932-2021), భారతీయ కవి
*గౌతమ్ ఘోష్ - ప్రఖ్యాత భారతీయ సినిమా దర్శకుడు;
*లాల్‌మోహన్ ఘోష్ - భారత జాతీయ కాంగ్రెస్ అధ్యక్షుడు, బెంగాలీ న్యాయవాది, 
*పినాకి చంద్ర ఘోష్ - భారత సుప్రీంకోర్టు న్యాయమూర్తి.

## మూలాలు



వర్గం:బెంగాలీల ఇంటిపేరు
వర్గం:ఇంటిపేర్లు
హైదరాబాదీ మరాగ్

**హైదరాబాదీ మరాగ్, ** తెలంగాణ రాష్ట్ర రాజధాని హైదరాబాద్‌లో లభించే మసాలా మటన్ సూప్. హైదరాబాదీ వంటకాలలో భాగంగా స్టార్టర్‌గా దీనిని వడ్డిస్తారు. ఎముకతో కూడిన మటన్ నుండి తయారు ఈ సూప్ చేయబడుతుంది. హైదరాబాదీ వివాహాలలో భోజ‌నానికి ముందు స్టార్ట‌ర్ డిష్ సూప్ స్టార్టర్లలో ఒకటిగా ఇది నిలుస్తోంది.

## కావలసినవి
మటన్ ఎముక, ఉల్లిగడ్డ, జీడిపప్పు, పెరుగు, కొబ్బరి పొడి, పాలు, క్రీమ్, అల్లం-వెల్లుల్లి పేస్ట్, ఉప్పు, యాలకులు, దాల్చినచెక్క, లవంగాలు, నల్ల మిరియాల పొడి, పచ్చి మిరపకాయలు మొ.వి.

## ఇతర వివరాలు

* చలికాలంలో ఎక్కువగా ఈ మటన్ మరాగ్ ను వింటర్ స్పెషల్ డిష్ గా తాగడానికి ఇష్టపడుతారు.
* మరాగ్ కోసం ప్రధానంగా మేక పొట్టేలు కాళ్లు, నాలుక, తలకాయ నహారీ ఉపయోగిస్తారు.

## మూలాలు

వర్గం:తెలంగాణ వంటకాలు
వర్గం:హైదరాబాదు
వర్గం:మాంసాహార వంటలు
వర్గం:హైదరాబాదీ వంటకం
దామోదర్ బంగేరా

**దామోదర్ భాయ్ బంగేరా** క్విట్ ఇండియా ఉద్యమంలో పాల్గొన్న స్వాతంత్ర్య సమరయోధుడు. అతను భారతదేశ అత్యున్నత న్యాయస్థానం కప్పు పైన భారత జాతీయ జెండాను ఎగురవేశాడు.  బ్రిటిషు ప్రభుత్వం అతన్ని ఖైదు చేసింది. ఆ తరువాత అతనికే రాయ్ బహదూర్ బిరుదును ఇచ్చింది. అతను బిల్లావా తెగకు చెందినవాడు.

2014 ఆగస్టులో, మిరా భయందర్ మున్సిపల్ కార్పొరేషను (MBMC), భయందర్‌లో ఒక రోడ్డు కూడలికి అతని పేరిట నామకరణం చేసింది.  

## మూలాలు


వర్గం:ముంబై వ్యక్తులు
వర్గం:భారత స్వాతంత్ర్య సమర యోధులు
అసలేం జరిగింది

**అసలేం జరిగింది** 2021లో తెలుగులో విడుదలకానున్న హారర్ థ్రిల్లర్ సినిమా. ఎక్స్‌డోస్‌ మీడియా బ్యానర్ పై మైనేని నీలిమా చౌదరి, కింగ్‌ జాన్సన్‌ కొయ్యడ నిర్మించిన ఈ సినిమాకు ఎన్వీఆర్‌ దర్శకత్వం వహించాడు. శ్రీరామ్‌, సంచిత పదుకునే, రవి కుమార్, శ్రీనివాస్ రెడ్డి ప్రధాన పాత్రల్లో నటించిన ఈ సినిమా అక్టోబరు 22న విడుదలైంది.

## నటీనటులు
* శ్రీరామ్‌ 
*సంచిత పదుకునే 
*రవి కుమార్ 
*శ్రీనివాస్ రెడ్డి

## సాంకేతిక నిపుణులు
*బ్యానర్: ఎక్స్‌డోస్‌ మీడియా 
*నిర్మాత: మైనేని నీలిమా చౌదరి, కింగ్‌ జాన్సన్‌ కొయ్యడ 
*కథ, స్క్రీన్‌ప్లే, దర్శకత్వం: ఎన్వీఆర్‌
*సంగీతం: ఎలంధర్ మహావీర్ 
*సినిమాటోగ్రఫీ: ఎన్వీఆర్‌
*ఎడిటర్: మద్దాలి కిషోర్
*ఫైట్స్: ఉయ్యాలా శంకర్
*బ్యాక్‌గ్రౌండ్ సంగీతం: చిన్న 
*ఎగ్జిక్యూటివ్ నిర్మాతలు: శ్రీకర్ రెడ్డి, సంగ కుమార స్వామి 
*సహా నిర్మాత: మైనేని బుచ్చిబాబు

## పాటలు

## మూలాలు

వర్గం:2021 తెలుగు సినిమాలు
పింగళి ప్రభుత్వ మహిళా డిగ్రీ కళాశాల

**పింగళి ప్రభుత్వ మహిళా డిగ్రీ కళాశాల,** తెలంగాణ రాష్ట్రం, హన్మకొండ జిల్లాలోని వడ్డేపల్లి గ్రామంలో ఉన్న ప్రభుత్వ మహిళా డిగ్రీ కళాశాల. ఈ కళాశాలలో అండర్ గ్రాడ్యుయేట్, పోస్ట్ గ్రాడ్యుయేట్ కోర్సులు ఉన్నాయి.

## చరిత్ర
నిజాం రాజవంశంలో ప్రధాన మంత్రిగా పనిచేసిన పింగళి వెంకట్రామా రెడ్డి, అతని ఇద్దరు సోదరులు పింగళి కృష్ణారెడ్డి, పింగళి రంగారెడ్డి ఉన్నత విద్యా సంస్థను స్థాపించడానికి భవనాన్ని, భూమిని 1965 ఆగస్టు 16న ప్రభుత్వానికి విరాళంగా ఇచ్చారు. 67 మంది విద్యార్థులు, పదకొండు మంది సిబ్బందితో ఇంగ్లీష్, తెలుగు మాధ్యమంలో ఆర్ట్స్, కామర్స్, సైన్స్ విభాగాలలో ప్రీ-యూనివర్సిటీ కోర్సు (ఇంటర్మీడియట్) తో కళాశాల ప్రారంభించబడింది. 1966-67లో హైదరాబాద్‌లో ఉస్మానియా యూనివర్సిటీకి అనుబంధంగా ఇంగ్లీష్, తెలుగు మాధ్యమంలో డిగ్రీ కోర్సులు ప్రవేశపెట్టబడ్డాయి. ఈ కళాశాల 1978లో కాకతీయ విశ్వవిద్యాలయానికి అనుబంధంగా మార్చబడింది. ప్రస్తుతం కళాశాల 17 అండర్ గ్రాడ్యుయేట్ కోర్సులు, 7 పోస్ట్ గ్రాడ్యుయేట్ కోర్సులు, సర్టిఫికెట్ కోర్సులు, ఒక యాడ్ ఆన్ కోర్సు, ఫ్రంట్ ఆఫీస్ మేనేజ్‌మెంట్‌లో డిప్లొమాలో యుజిసి స్పాన్సర్ చేస్తుంది. ఈ కళాశాల 2005లో మొదటిసారిగా నాక్ ద్వారా B ++ గ్రేడ్‌తో గుర్తింపు పొందింది. 2011లో B గ్రేడ్‌తో గుర్తింపు పొందింది. 2017లో A గ్రేడ్‌తో గుర్తింపు పొందింది.

## ప్రాంగణం
వడ్డేపల్లి చెరువుకు 100 అడుగుల దూరంలో ఈ కళాశాల ఉంది. ఇందులో క్రీడలు, సాంస్కృతిక కార్యక్రమాలకు ఏర్పాట్లు ఉన్నాయి. ఎన్.సి.సి., జాతీయ సేవా పథకం (ఎన్.ఎస్.ఎస్.) వంటి కార్యకలాపాలు కూడా ఉన్నాయి.

## కోర్సులు
**అండర్ గ్రాడ్యుయేట్ కోర్సులు:**

* సైన్స్ - బిఎస్సీ (మ్యాథమెటిక్స్, ఫిజిక్స్, కెమిస్ట్రీ, బోటనీ, జువాలజీ, కంప్యూటర్ సైన్స్, మైక్రోబయాలజీ, బయో టెక్నాలజీ)
* ఆర్ట్స్ - బిఏ (చరిత్ర, అర్థశాస్త్రం, రాజనీతి శాస్త్రం, ఆధునిక భాష, ప్రజా పరిపాలన)
* కామర్స్ - బికాం (జనరల్, కంప్యూటర్ అప్లికేషన్స్)

**పోస్ట్ గ్రాడ్యుయేట్ కోర్సులు:**

* సైన్స్ - ఎంఎస్సీ (వృక్షశాస్త్రం, జంతుశాస్త్రం, మైక్రోబయాలజీ)
* ఆర్ట్స్ - ఎంఏ (తెలుగు, ఇంగ్లీష్, చరిత్ర)
* కామర్స్ - ఎంకాం

## ఇతర వివరాలు
కళాశాల స్వర్ణోత్సవం సందర్భంగా 2016 జూలై 28న హన్మకొండ సుబేదారిలోని తెలంగాణ అమరుల కీర్తి స్తూపం నుంచి వడ్డేపల్లిలోని కళాశాల వరకు 2కే రన్‌ నిర్వహించబడింది. 

## ప్రముఖ పూర్వ విద్యార్థులు

* కొండా సురేఖ, రాజకీయ నాయకురాలు

## మూలాలు

వర్గం:Coordinates on Wikidata
వర్గం:1965 స్థాపితాలు
వర్గం:తెలంగాణ కళాశాలలు
స్పానిష్ మసీదు

**స్పానిష్ మసీదు**, తెలంగాణ రాష్ట్ర రాజధాని హైదరాబాదులోని బేగంపేట ప్రాంతంలో ఉన్న పైగా ప్యాలెస్‌లోని ఒక మసీదు. దీనిని *మసీదు ఇక్బాల్ ఉద్ దౌలా* లేదా జామ్ ఇ మసీద్ *ఐవాన్-ఇ-బేగంపేట్* అని కూడా పిలుస్తారు.

1900లో ఐదవ పైగా అమీర్, హెచ్.ఈ. నవాబ్ మొహమ్మద్ ఫజలుద్దీన్ ఖాన్, ఇక్బాల్ ఉద్ దౌలా, సర్ వికార్-ఉల్-ఉమ్రా ఈ మసీదు నిర్మాణాన్ని ప్రారంభించారు. 1902లో అతని ఆకస్మిక మరణం తరువాత అతని వారసుడు, పెద్ద కుమారుడు హెచ్.ఈ. నవాబ్ చేత మసీదు పూర్తి చేయబడింది. స్పానిష్ మసీదు వెలుపలి, లోపలి భాగం స్పెయిన్‌లోని కార్డోబా కేథడ్రల్ మసీదు, కర్ణాటక రాష్ట్రం గుల్బర్గాలోని జామా మసీదులను పోలి ఉంటాయి. ఇది అత్యాధునిక ఇంటీరియర్స్, ఆర్కిటెక్చర్‌ను కలిగివుంది. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడంగా గుర్తించబడింది.

ప్రత్యేకమైన హిస్పానిక్ (మూరిష్) నిర్మాణ శైలి కారణంగా దీనిని మూర్స్ మసీదు అని కూడా పిలుస్తారు. ఇది దేశంలోనే విభిన్నమైన మసీదులలో ఒకటి. స్టాండ్-అవుట్ ఫీచర్ సాధారణ మినార్‌లు లేదా గోపురాలకు బదులుగా స్పియర్‌లు; వారు ఈ మసీదుకు చర్చి లాంటి రూపం ఉంటుంది. ఈ మసీదు పైగా అమీర్ సర్ వికార్-ఉల్-ఉమ్రా వారసులచే నిర్వహించబడుతుంది.

## చరిత్ర
కుడి|thumb|200x200px| 1940ల ప్రారంభంలో స్పానిష్ మసీదు ఫోటో
ఈ మసీదును స్థానిక ముస్లిం సంఘం వారు మసీదు ఇక్బాల్ ఉద్-దౌలా, మసీదు ఐవాన్-ఇ- బేగంపేట అని కూడా పిలుస్తారు. ఇక్కడ ఒకేసారి 3000 మంది ఆరాధకులు ఉండవచ్చు. సికింద్రాబాద్ ముస్లిం సమాజానికి ఒక మైలురాయి పరిగణించబడుతున్న ఈ మసీదు ధర్మకర్త, పైగా కుటుంబంలో అంతర్భాగమైన మిస్టర్ ఫైజ్ ఖాన్ నిర్వహిస్తుంటాడు.

## పరిరక్షణ
ఏఎస్ఐచే ప్రకటించబడిన వారసత్వ ప్రదేశం, యునెస్కో ఆసియా పసిఫిక్ మెరిట్ పరిశీలన కోసం స్పానిష్ మసీదు పరిశీలనలో ఉంది.

## మూలాలు

## బయటి లింకులు
* హైదరాబాద్ అద్భుతమైన స్పానిష్ మసీదు 
* 
* 
* 

వర్గం:హైదరాబాదు వారసత్వ నిర్మాణాలు
వర్గం:Coordinates on Wikidata
వర్గం:హైదరాబాదు పర్యాటక ప్రదేశాలు
వర్గం:హైదరాబాదు మస్జిద్‌లు
ఊకల్ (అయోమయ నివృత్తి)

# ఊకల్ (రాయపర్తి) - వరంగల్ గ్రామీణ జిల్లా, రాయపర్తి మండలంలోని గ్రామం
# ఊకల్ (హెచ్) - వరంగల్ గ్రామీణ జిల్లా, గీసుకొండ మండలంలోని గ్రామం
తెలంగాణ రాష్ట్ర ఆవిర్భావ పురస్కారాలు - 2015

తెలంగాణ రాష్ట్ర అవతరణ సందర్భంగా తెలంగాణ ప్రభుత్వం ప్రతి సంవత్సరం జూన్ 2న తెలంగాణ అవతరణ దినోత్సవం నిర్వహిస్తుంది. అందులో భాగంగా తెలంగాణ రాష్ట్ర భాషా సాంస్కృతిక శాఖ ఆధ్వర్యంలో తెలంగాణ రాష్ట్రంలో మండల స్థాయినుంచి రాష్ట్రస్థాయి వరకు వివిధ రంగాల్లో కృషి చేసినవారికి తెలంగాణ రాష్ట్ర ఆవిర్భావ పురస్కారాలు పేరిట పురస్కారాలను అందించడం జరుగుతుంది.

 

2015లో రాష్ట్ర స్థాయిలో 32 విభాగాల్లో 52 మందికి ఆవార్డు కింద ఒక్కొక్కరికి లక్షా నూటా పదహారు రూపాయలతో మండల స్థాయినుంచి రాష్ట్ర స్థాయి వరకు 5,780 మందిని తెలంగాణ ప్రభుత్వం సత్కరించింది. ఈ పురస్కారాల కింద 7 కోట్ల 52 లక్షల 70 వేలు అందజేసింది.

రాష్ట్ర అవతరణ దినోత్సవం సందర్భంగా 2015, జూన్‌ 2న సికింద్రాబాద్‌ పరేడ్‌ గ్రౌండ్‌లో ముఖ్యమంత్రి కల్వకుంట్ల చంద్రశేఖరరావు చేతులమీదుగా జ్ఞాపిక, లక్షా 116 రూపాయల నగదు పురస్కార గ్రహీతలకు లక్షా 116 రూపాయల నగదుతో పాటు జ్ఞాపిక, ధ్రువీకరణ పత్ర ప్రదానం జరిగింది.

ఉత్తమ గ్రామ పంచాయతీగా కరీంనగర్‌ జిల్లా లోని చందుర్తి, ఉత్తమ మండలంగా మెదక్‌ జిల్లా లోని సిద్దిపేట, ఉత్తమ మున్సిపాలిటీగా ఆదిలాబాద్‌ జిల్లా లోని మంచిర్యాలను అవార్డుల కమిటీ ఎంపిక చేయడం జరిగింది.

## పురస్కార గ్రహీతలు

## మూలాలు

వర్గం:తెలంగాణ ప్రభుత్వం
వర్గం:పురస్కారాలు
వర్గం:తెలంగాణ భాషా సాంస్కృతిక శాఖ
వర్గం:తెలంగాణ రాష్ట్ర పురస్కారాలు
జగదీప్ ధన్కర్

[thumb|300x300px|2019 ఆగ‌స్టు 20న న్యూ ఢిల్లీలో ప్ర‌ధాన మంత్రి [నరేంద్ర మోదీ|న‌రేంద్ర మోదీని క‌లిసిన ప‌శ్చిమ బెంగాల్ గ‌వ‌ర్న‌ర్ హోదాలో జ‌గ్‌దీప్ ధ‌న్‌ఖ‌ర్]]
**జగదీప్ థన్కర్** (జననం 1951 మే 18) భారత దేశానికి చెందిన రాజకీయ నాయకుడు, న్యాయవాది. ఆయన 2019  నుండి 2022 వరకు పశ్చిమ బెంగాల్ గవర్నర్‌గా,  2022 నుండి 2025 వరకు భారత ఉప రాష్ట్రపతిగా పని చేశాడు.
 
## తొలినాళ్ళ జీవితం
జగదీప్ ధంఖర్ 1951 మే 18 న భారతదేశంలోని రాజస్థాన్‌లోని ఝుంఝును జిల్లాలోని కిథానా గ్రామంలో గోకల్ చంద్ & కేసరి దేవి దంపతులకు హిందూ రాజస్థానీ జాట్ కుటుంబంలో జన్మించాడు. ఆయన చిత్తోర్‌గఢ్‌లోని సైనిక్ స్కూల్ నుండి పాఠశాల విద్యను, ప్రాథమిక & మధ్యస్థ పాఠశాల విద్యను కిథానా ప్రభుత్వ పాఠశాల, ఘర్ధన ప్రభుత్వ పాఠశాల నుండి పూర్తి చేసి జైపూర్‌లోని రాజస్థాన్ విశ్వవిద్యాలయం నుండి బి.ఎస్సీ & ఎల్‌ఎల్‌బి పట్టా పొందాడు.  

ధంఖర్ 1979లో సుదేష్ ధంఖర్‌ను వివాహం చేసుకున్నాడు, వారికి కుమార్తె కామ్నా ఉంది.

## రాజకీయ జీవితం
జగదీప్ ధన్​ఖడ్​ జనతాదళ్ పార్టీ ద్వారా రాజకీయాల్లోకి వచ్చి 1989లో జరిగిన లోక్‌సభ ఎన్నికలలో జుంఝును లోక్‌సభ నియోజకవర్గం నుండి జనతాదళ్ పార్టీ అభ్యర్థిగా పోటీ చేసి లోక్‌సభ సభ్యుడిగా ఎన్నికై చంద్రశేఖర్ మంత్రివర్గంలో 1990 నవంబర్ 21 నుండి 1991 జూన్ 21 వరకు కేంద్ర పార్లమెంటరీ వ్యవహారాల శాఖ సహాయ మంత్రిగా పని చేశాడు.  ఆయన ఆ తరువాత 	భారత జాతీయ కాంగ్రెస్ పార్టీలో చేరి 1993 రాజస్థాన్ శాసనసభ ఎన్నికలలో కిషన్‌గఢ్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. 

జగదీప్ ధన్​ఖడ్​ 1998లో జరిగిన లోక్‌సభ ఎన్నికలలో జుంఝును లోక్‌సభ నియోజకవర్గం నుండి ఐఎన్‌సీ  పార్టీ అభ్యర్థిగా పోటీ చేసి 94,376 ఓట్లతో మూడోస్థానంలో నిలిచాడు. ఆయన 2003లో భారతీయ జనతా పార్టీలో చేరి 2008 శాసనసభ ఎన్నికలకు పార్టీ ప్రచార కమిటీ సభ్యుడిగా, 2016లో బిజెపి న్యాయ & న్యాయ వ్యవహారాల విభాగానికి నాయకత్వం వహించాడు.  
 
జగదీప్ ధంఖర్‌ను 2019 జూలై 20న భారత రాష్ట్రపతి రామ్ నాథ్ కోవింద్ పశ్చిమ బెంగాల్ గవర్నర్‌గా నియమించగా జూలై 30న కోల్‌కతాలోని రాజ్ భవన్‌లో ప్రమాణ స్వీకారం చేశాడు. ఆయనను 2022 జూలై 16న 2022లో జరిగిన భారత ఉపరాష్ట్రపతి ఎన్నికలలో బిజెపి తరపున  నేషనల్ డెమోక్రటిక్ అలయన్స్ (ఎన్‌డిఎ) అభ్యర్థిగా అభ్యర్థిగా నామినేట్ చేసింది. ఈ ఎన్నికలలో తన సమీప ప్రత్యర్థి యూపీఏ అభ్యర్థి మార్గరెట్ అల్వాపై 346 ఓట్ల తేడాతో గెలిచి, 2022 ఆగస్టు 11న భారత ఉప రాష్ట్రపతిగా పదవీ బాధ్యతలు స్వీకరించాడు.

జగదీప్ ధంఖర్‌ 2025 జూలై 21న ఆరోగ్య సమస్యల కారణాలతో భారత ఉప రాష్ట్రపతి పదవికి రాజీనామా చేశాడు.

## మూలాలు

వర్గం:1951 జననాలు
వర్గం:జీవిస్తున్న ప్రజలు
వర్గం:పశ్చిమ బెంగాల్ గవర్నర్లు
వర్గం:భారతీయ జనతా పార్టీ రాజకీయ నాయకులు
వర్గం:9వ లోక్‌సభ సభ్యులు
వర్గం:భారత ఉపరాష్ట్రపతులు
కె.పి.జానకీ అమ్మాళ్

**కె. పి. జానకి అమ్మల్** కమ్యూనిస్ట్ పార్టీ ఆఫ్ ఇండియా (మార్క్సిస్ట్) పార్టీకి చెందిన రాజకీయ నాయకురాలు, ఆల్ ఇండియా డెమోక్రటిక్ ఉమెన్స్ అసోసియేషన్ అధ్యక్షురాలు.  ఆమె 1967 లో తమిళనాడు శాసనసభలో మదురై తూర్పు నియోజకవర్గం నుండి ప్రాతినిధ్యం వహించింది. 

## ప్రారంభ జీవితం
ఆమె పద్మనాభం, లక్ష్మీ దంపతులకు 1917 లో ఏకైక కుమార్తెగా జన్మించింది. ఆమె ప్రారంభ జీవితం పేదరికంలో గడిచింది. ఆమె 8 సంవత్సరాల వయసులో ఆమె తల్లి మరణించింది. ఆమె అమ్మమ్మ పెంపకంలో పెరిగింది. సంగీతాన్ని అభ్యసించడానికి ఆమె ఎనిమిదవ తరగతిలో చదువు మానేసింది. నెలకు రూ .25 వేతనానికి ఆమె పళనియప్ప పిళ్లై బాయ్స్ కంపెనీలో చేరింది. తర్వాత ఆమె ప్రధాన నటిగా ఎదిగింది. ఆమె ఒక ప్రదర్శనకు 300 రూపాయలు సంపాదించేది. ఆమె ఎస్ఎస్ విశ్వనాథదాస్‌తో కలిసి వేదికపై, కుల వివక్ష, అంటరానితనం సమస్యతో ముడిపడి ఉండే నాటకాలలో నటించేది. 

జానకి అమ్మాళ్ తమ నాటక బృందంలోని హార్మోనియం వాద్యకారుడు గురుసామి నాయుడుని వివాహం చేసుకుంది. 

## జీవిత విశేషాలు
బ్రిటిష్ వారు అరెస్ట్ చేసిన మొదటి దక్షిణ భారత మహిళగా ఆమె గుర్తింపు పొందింది. ఆమె 1930 లో తిరునల్వేలిలో ప్రదర్శన ఇస్తున్నప్పుడు మొదటిసారి అరెస్టయింది. ఒక సంవత్సరం జైలులో గడిపింది.  భారత రక్షణ నియమాల ప్రకారం, తిరుచ్చిలో యుద్ధ వ్యతిరేక ప్రచారంలో పాల్గొన్నందుకు ఆమెను అరెస్టు చేశారు.  

ఆమె వ్యక్తిగత సత్యాగ్రహ ఉద్యమం చేసిన క్రియాశీల రాజకీయ సభ్యురాలిగా గుర్తింపు పొందింది.  1936 లో ఆమె కాంగ్రెస్ పార్టీలో చేరి, మదురై కాంగ్రెస్ కమిటీలో ఆఫీస్ బేరర్‌గా పనిచేసింది. తర్వాత ఆమె కాంగ్రెస్ సోషలిస్ట్ పార్టీకి మారింది. ఆమె 1940 లో భారత కమ్యూనిస్ట్ పార్టీలో చేరింది. పార్టీ చీలిపోయిన తర్వాత, ఆమె కమ్యూనిస్ట్ పార్టీ ఆఫ్ ఇండియా (మార్క్సిస్ట్)కు వెళ్లింది. 

జానకి అమ్మాళ్, పొన్మలై పాప ఉమనాథ్ తో కలసి 1974 లో తమిళనాడు డెమొక్రాటిక్ ఉమెన్స్ అసోసియేషన్ ను స్థాపించారు. ఆ సంస్థకు ఆమె మాజీ అధ్యక్షురాలు అయింది. 

## వ్యక్తిగత జీవితం
ఎమర్జెన్సీ సమయంలో, ఆమె తన ఆభర ణాలు, పట్టు వస్త్రాలను విక్రయించి ఆహారం కోసం, పార్టీ కార్యకర్తల కోసం డబ్బును సేకరించింది. 

నిరంతరం అరెస్టుల కారణంగా, నిరంతరం శ్రమ వలన ఆమె ఆరోగ్యం దెబ్బతింది. ఆమె అస్తమా వ్యాధితో బాధపడుతూ 1992 మార్చి 1న మరణించింది..

## మూలాలు


వర్గం:1992 మరణాలు
వర్గం:1917 జననాలు
వర్గం:భారత స్వాతంత్ర్య సమర యోధులు
కనకలతా బారువా

**కనకలతా బారువా** (1924 డిసెంబరు 22 - 1942 సెప్టెంబరు 20) బీర్‌బాలా, **షహీద్** (అమరజీవి) గా సుపరిచితురాలైన భారత స్వాతంత్ర్య కార్యకర్త, ఎఐఎస్ఎఫ్ నాయకురాలు.   1942 లో జరిగిన క్విట్ ఇండియా ఉద్యమ సమయంలో జరిగిన ఊరేగింపులో భారత జాతీయ పతాకాన్ని పట్టుకున్నందుకు ఆమెను బ్రిటీష్ పోలీసులు కాల్చి చంపారు. 

## ప్రారంభ జీవితం
[ఎడమ|thumb| [తేజ్‌పూర్|అస్సాంలోని తేజ్‌పూర్‌లోని కనకలతా ఉద్యానవనం, లేదా రాక్ గార్డెన్‌లోని ఒక శిల్పం ఈ సంఘటనను వివరిస్తుంది.]]
బారువా అస్సాంలోని అవిభక్త దరాంగ్ జిల్లాలోని బోరంగబరి గ్రామంలో కృష్ణ కాంతం, కర్నేశ్వరి బారువా దంపతులకు జన్మించింది. ఆమె తాత ఘనా కాంత బారువా దరాంగ్‌లో ప్రసిద్ధ వేటగాడు. ఆమె పూర్వీకులు పూర్వపు అహోం రాష్ట్రానికి చెందిన డోలాకషారియా బారువా రాజ్యానికి (చుటియా వాసల్ చీఫ్‌డమ్) చెందినవారు. వారు డోలకషారియా బిరుదును వదులుకుని బారువా బిరుదును కొనసాగించారు. ఆమె ఐదు సంవత్సరాల వయసులో ఆమె తల్లి మరణించింది. తిరిగి వివాహం చేసుకున్న ఆమె తండ్రి, ఆమె పదమూడేళ్ల వయసులో మరణించాడు. ఆమె మూడవ తరగతి వరకు పాఠశాలకు వెళ్లింది, కానీ తర్వాత ఆమె తమ్ముళ్లను చూసుకోవడం కోసం చదువు మానేసింది. 

## స్వాతంత్ర్య కార్యాచరణ
క్విట్ ఇండియా ఉద్యమ సమయంలో బారువా అస్సాంలోని గోహ్‌పూర్ సబ్ డివిజన్‌కు చెందిన యువకుల బృందాలతో కూడిన డెత్ స్క్వాడ్ లో చేరింది. 1942 సెప్టెంబరు 20 న, బాహిని స్థానిక పోలీస్ స్టేషన్‌లో జాతీయ జెండాను ఎగురవేయాలని నిర్ణయించుకుంది. నిరాయుధులైన గ్రామస్తుల ఊరేగింపుకు బారువా నాయకత్వం వహించింది. రేబాటి మహాన్ సోమ్ ఆధ్వర్యంలో ఉన్న పోలీస్ స్టేషన్ ఇన్‌ఛార్జ్ అధికారి తమ ప్రణాళికతో ముందుకు సాగితే తీవ్ర పరిణామాలు ఎదుర్కోవలసి వస్తుందని హెచ్చరించాడు. ఉద్యమకారుల చర్యలను పోలీసులు అడ్డుకోకుండా, ఊరేగింపుపై కాల్పులు జరిపినప్పుడు కూడా ఊరేగింపు ముందుకు సాగింది. బరువాను కాల్చి, ఆమె వెంట తీసుకెళ్తున్న పతాకాన్ని ముకుంద కాకోటి ఎత్తుకెళ్లాడు. పోలీసు చర్యలో బారువా, కాకోటి ఇద్దరూ మరణించారు. ఆమె బలిదానం సమయంలో బారువా వయసు కేవలం 17 సంవత్సరాలు. 

## మరణం,  స్మారక నిర్మాణాలు
ఇండియన్ కోస్ట్ గార్డ్ లో ఫాస్ట్ పెట్రోల్ వెసెల్ ICGS కనకలతా బారువా 1997 లో ప్రారంభించబడింది. దీనికి బారువా పేరు పెట్టబడింది.  2011 లో గౌరీపూర్‌లో ఆమె పూర్తి పరిమాణ విగ్రహాన్ని ఆవిష్కరించారు.  ఆమె మరణానికి ముందు ఆమె ఉద్వేగభరితమైన ప్రసంగం చాలా మందికి స్ఫూర్తిదాయకంగా ఉంది. ఆమె 17 సంవత్సరాల వయస్సులో దేశ స్వేచ్ఛ కోసం తన జీవితాన్ని అర్పించింది. 

## ప్రఖ్యాతి గాంచిన సంస్కృతి
ఆమె కథ దర్శకుడు చంద్ర ముడోయ్ చిత్రం, *ఇపాహ్ ఫూలిల్ ఎపాహ్ జోరిల్‌లో తిరిగి చెప్పబడింది.* ఈ సినిమా హిందీ వెర్షన్, పురబ్ కీ అవాజ్ పేరుతో, విస్తృత ప్రేక్షకులను చేరుకోవడానికి కూడా విడుదల చేయబడింది. 

## మూలాలు

## మరింత చదవడానికి

* 
* సహీద్  కనక్లాట బారువా, గర్వం 2 బిండియన్.ఇన్.
* కనక్లతకు తగిన గుర్తింపు, ముకుంద కోరింది , అస్సాం ట్రిబ్యూన్, 2012 మార్చి 14

వర్గం:1942 మరణాలు
వర్గం:1924 జననాలు
వర్గం:భారత స్వాతంత్ర్య సమర యోధులు
దుర్గ మల్లా

**దుర్గ మల్లా** భారతీయ స్వాతంత్ర్య ఉద్యమం కోసం తన ప్రాణాలను త్యాగం చేసిన భారతీయ జాతీయ సైన్యం ( ఐ ఎన్ ఎ) లోని ఖాస్ జాతి సమూహమైన ఇండియన్ గూర్ఖాస్ నుండి మొదటి గూర్ఖా సైనికుడు.

## జననం

మల్లా జూలై 1913లో డెహ్రాడూన్ సమీపంలోని దోయివాలాలో ఖాస్ ఠాకూరి/ఛెత్రి కుటుంబంలో జన్మించాడు. అతను ఎన్బి సబ్ గంగ మల్ల పెద్ద కుమారుడు.

## సాహసాలు

1930 లో, మహాత్మాగాంధీ దండి సత్యాగ్రహం ద్వారా స్వాతంత్య్రం కోసం దేశప్రజలకు నాయకత్వం వహించినప్పుడు, మల్లా తొమ్మిదో తరగతి చదువుతున్నాడు. అతను చిన్నవాడైనప్పటికీ, అతను బ్రిటిష్ వారికి వ్యతిరేకంగా బహిరంగంగా ఆగ్రహం వ్యక్తం చేయడం ద్వారా అందరి దృష్టిని ఆకర్షించాడు. 1931 లో, అతను 18 సంవత్సరాల వయస్సులో ఉన్నప్పుడు, అతను ధర్మశాల వెళ్లి 2/1 గోర్ఖా రైఫిల్స్‌లో చేరాడు. అతని దేశభక్తి అతడిని నేతాజీ సుభాష్ చంద్రబోస్ భారత జాతీయ సైన్యానికి దగ్గర చేసింది.

## సేవా కార్యక్రమాలు

1942 లో, మల్లా ఐ ఎన్ ఎలో చేరారు. విధి పట్ల అతని భక్తితో పాటు ఇతర నైపుణ్యాలు అతడిని ఐ ఎన్ ఎలో మేజర్ స్థాయికి పెంచాయి. అతను ఐ ఎన్ ఎ ఇంటెలిజెన్స్ విభాగంలో పనిచేయమని కోరారు. అతను శత్రు శిబిరాల గురించి సమాచారాన్ని సేకరిస్తున్నప్పుడు, అతను 1944 మార్చి 27 న కోహిమాలో పట్టుబడ్డాడు. న్యూఢిల్లీ లోని ఎర్రకోట లోని ట్రయల్ కోర్టు అతనికి మరణశిక్ష విధించింది. ఏదేమైనా, మరణశిక్షను అమలు చేయడానికి ముందు, అధికారులు దేశద్రోహాన్ని అంగీకరించడానికి మేజర్ దుర్గా మల్లాను బలవంతం చేయడానికి ప్రయత్నించారు. అతని భార్యను జైలు గదికి తీసుకువచ్చారు కానీ మల్లా ఒత్తిడికి లొంగలేదు.
## వివాహం అనంతరం
మల్లా హిమాచల్ ప్రదేశ్ లోని ధర్మశాల శ్యామ్ నగర్‌కు చెందిన శారదా మల్లతో 1941లో వివాహం చేసుకున్నారు. పెళ్లైన మూడు రోజులకే మల్లాను తన ప్రధాన కార్యాలయానికి పిలిపించుకుని విదేశాలకు వెళ్లాలని ఆదేశించారు. ఢిల్లీ జిల్లా జైలులో ఉరి తీయడానికి ముందు అతను తన భార్యను కలిశాడు. 1944 లో, మేజర్ దుర్గా మల్లాను ఉరిశిక్షకు పంపారు.

భారతీయ గూర్ఖాల జాతీయ సంస్థ అయిన భారతీయ గూర్ఖా పరిసంఘం అందించిన మల్లా గౌరవార్థం 2004 లో ప్రధానమంత్రి మన్మోహన్ సింగ్ పార్లమెంట్ హౌస్ కాంప్లెక్స్‌లో ఆవిష్కరించారు. ఉపాధ్యక్షుడు భైరోన్ సింగ్ షెకావత్, లోక్ సభ స్పీకర్ సోమనాథ్ ఛటర్జీ, ఇతర ప్రముఖులు ఆగస్టు 25, అతడిని ఉరితీసిన రోజును బలిదాన్ దివస్ లేదా అమరవీరుల దినోత్సవంగా భారతదేశం అంతటా గూర్ఖాలు జరుపుకుంటారు.
## మూలాలు

వర్గం:భారత స్వాతంత్ర్య సమర యోధులు
రఫీ అహ్మద్ కిద్వాయ్

**రఫీ అహ్మద్ కిద్వాయ్** ( 1894 ఫిబ్రవరి 18 - 1954 అక్టోబరు 24) ఒక రాజకీయ నాయకుడు, భారత స్వాతంత్ర్య సమరయోధుడు, సోషలిస్టు. అతను ఉత్తర భారతదేశంలోని యునైటెడ్ ప్రావిన్స్ ( ఉత్తర ప్రదేశ్ ) లోని బారాబంకి జిల్లాకు చెందినవాడు .

## ప్రారంభ జీవితం
రఫీ అహ్మద్ బారాబంకి జిల్లాలోని మసౌలి గ్రామంలో (ప్రస్తుతం ఉత్తరప్రదేశ్ లో) జన్మించాడు.

## భారతదేశ స్వాతంత్ర్య ఉద్యమంలో పాత్ర
1920 లలో ఖిలాఫత్ ఉద్యమ సమయంలో కిద్వాయ్ క్రియాశీలకంగా ఉన్నాడు, ఆ సమయానికి అతను భారత జాతీయ కాంగ్రెస్లో ప్రసిద్ధ నాయకుడు. సహాయ నిరాకరణ ఉద్యమంలో తన వంతు పాత్ర పోషించి జైలుపాలయ్యాడు, అతను 1922 లో విడుదలయ్యాడు.

## మరణం
కిద్వాయ్ 1954 అక్టోబరు 24న ఢిల్లీలో మరణించాడు.

## జ్ఞాపకార్థం

* వ్యవసాయ రంగంలో భారతీయ పరిశోధకులను గుర్తించడానికి 1956లో ఇండియన్ కౌన్సిల్ ఆఫ్ అగ్రికల్చరల్ రీసెర్చ్ (ఐసిఎఆర్) ద్వారా రఫీ అహ్మద్ కిద్వాయ్ అవార్డును రూపొందించారు. అవార్డులు ప్రతి రెండవ సంవత్సరం పంపిణీ చేయబడతాయి, పతకాలు, ప్రశంసాపత్రాలు, నగదు బహుమతుల రూపాన్ని తీసుకుంటాయి.
* 2011 నవంబరులో ఘజియాబాద్ లోని పోస్టల్ స్టాఫ్ కళాశాలకు రఫీ అహ్మద్ కిద్వాయ్ నేషనల్ పోస్టల్ అకాడమీగా నామకరణం చేశారు. కోల్ కతాలో అతని పేరు మీద ఒక వీధి కూడా ఉంది.
* వడలా ముంబైలో అతని పేరు మీద ఒక వీధి ఉంది. 
* భారత పార్లమెంటు ఒక కమిటీ గదిలో కిద్వాయ్ యొక్క చిత్తరువును కలిగి ఉంది.

## మూలాలు

## బాహ్య లింకులు
* రాజ్యాంగ అసెంబ్లీ సభ్యులు  

వర్గం:1వ లోక్‌సభ సభ్యులు
వర్గం:1954 మరణాలు
వర్గం:1894 జననాలు
వర్గం:ఉత్తర ప్రదేశ్ స్వాతంత్ర్య సమర యోధులు
వర్గం:బ్రిటిషు భారతదేశ కేంద్ర శాసనసభ సభ్యులు